Politik - www.gionis.dk\nDet græske parlament har fået to dage til at vedtage ny love, dikteret af Eurogruppen og EU, som betingelse for at begynde forhandlinger om et nyt stort lån, det tredie mnimónio (= lånogsparpakke).\nKommentarer til forløbet:\nPaul Krugman, Killing the European Project\nGrexit? Grækenland og Tyskland\nTegningen fra den græske avis Ethnos illustrerer (tilfældigvis) meget godt hvad Varoufakis skriver - på kniven står "Ny låneaftale"\nEurogruppen har opnået enighed om en aftale - men hvilken? Vil den kunne blive godkendt i de forskellige parlamenter? Og endnu vigtigere: er det en aftale som Grækenland kan leve med? Er aftalen så dårlig at Grækenland vil foretrække at forlade euro'en?\nVaroufakis er nu fhv finansminister og kan derfor skrive hvad han mener - hans nedenstående tekst skulle blive trykt i den tyske avis Die Zeit på torsdag, den 16.7.15\nDen ler bedst...\nDijsselbloem (leder af Eurogruppen) smiler sit rævesmil hen mod Tsakalótos (Grækenlands nye finansminister og forhandler), som forsøger at smile - men se hans triste øjne... ingen tvivl om hvem som har vundet!\nSiriza accepterer den 3. lån-og-spar-pakke med ultrastrenge sparekrav, stik imod deres politik og deres valgløfter - til gengæld håber de at få en ordning med eftergivelse af noget af den store græske gæld til EU.\nMen måske er det altsammen forgæves? Den tyske finansminister Schäuble er totalt ubøjelig: fra februar og indtil nu gentager han det samme mantra og nægter at gå ind på at diskutere den græske gæld, som ikke kan betales tilbage og ikke vil blive tilbagebetalt.\nHvorfor mon? Er det fordi Schäuble hele tiden har villet smide Grækenland ud af euroen? Er det sådan at det passer Schäuble fint at have en Grexit som demonstration - bl.a. overfor Frankrig - af hvor slemt det går hvis man sætter sig op imod den tyske "moral" og den tyske økonomiske tænkning?\nDet er i hvert fald hvad Varoufakis skriver i avisen The Guardian - nu hvor han er afsat som græsk finansminister, kan han sige sin mening mere åbent i sin artikel "Behind Germany’s refusal to grant Greece debt relief".\nDET BLEV ET NEJ !\nUTROLIGT, MEN SANDT:\nGrækenland stemte nej til EU's og IMF's ultimatum, til trods for at de græske fjernsynskanaler flød over med billeder af ventende, ulykkelige, stakkels pensionister foran lukkede banker, af tomme hylder i supermarkeder, af lange køer til hæveautomater...\nTjeneren på min netcafé havde endnu ikke besluttet sig i går på selve valgdagen, søndag den 5.7.: "Mit hjerte siger jeg skal stemme nej, men min fornuft siger at jeg bliver nødt til at stemme ja - jeg har et lille barn og jeg må tænke på hans fremtid".\nForståeligt nok - men her i dag, mandag, den berømte "dagen efter", fortalte hun mig at hun alligevel havde stemt nej. "Jeg stod der i stemmeboksen, og jeg kunne ikke andet end følge mit hjerte", sagde hun.\nHun og Maria og Vasilis og millioner andre... disse frygtløse grækere 🙂\nHvad er det EU vil med Grækenland ?\nMaria, en af mine naboer på den lille ø hvor jeg har sommerhus, er folkeskolelærer og enke: hendes mand mistede livet i en arbejdsulykke for ti år siden, men hun får ingen pension efter ham. Hendes to teenagesønner modtager ganske vist børnepension, men den er meget lille. Hendes egen far er død og hun bor sammen med sin mor som også kun modtager en beskeden pension.\nMarias løn fra skolen er kun 1000 euro, ca 7500 kr, om måneden og hun kan ikke påtage sig et ekstrajob: dels er der ikke arbejde at få, dels skal hun jo også holde huset, lave mad til børnene osv. Så hvordan skal hun få enderne til at mødes?\nMan kunne måske forestille sig at hun passede bar om aftenen, men det ville hendes arbejdsgiver nok ikke finde passende for en skolelærer. Desuden skal hun jo også være sammen med sine børn og hjælpe dem med lektierne. Hendes mor er svækket og syg, så hun ikke kan hjælpe ret meget til i huset; hun er analfabet, så hun kan i hvert fald ikke hjælpe drengene med deres lektier.\nMarias eneste ønske er at få lov til at leve i fred, passe sit arbejde, sin mor og sine børn, gerne leve beskedent men også kunne spare lidt op til børnene så de kan få en god start i livet. Tanken om at hun "ude i Europa" bliver stemplet som dum og doven, en snylter på de øvrige EU-lande og korrupt, gør hende rasende. Hvad bilder de sig ind, europæerne, at have så meget foragt for et folk de tilsyneladende slet ikke kender? Med den smule værdighed hun har i behold, har hun tænkt sig at stemme nej ved folkeafstemningen.\nVasilis og Anastasia er kommet til øen for få år siden, men de er faldet godt til og har en blomstrende forretning. Vasilis er fnysende vred: Her har skiftende græske regeringer, alle indspiste og korrupte, snydt og bedraget deres eget land i 40 år og så skal Tsipras, som vil noget helt andet end de foregående, afskrives efter sølle fem måneder uden at have fået en chance for at gennemføre bare lidt af sin politik. EU har lagt en kabale sammen med de græske, korrupte højrepolitikere og bragt landet hen hvor det er nu: en folkeafstemning i panikstemning, med lukkede banker, tomme pengeautomater og horder af fortvivlede pensionister på gaderne. En enig front af samme græske og EU-politikere påstår at et "ja" til folkeafstemningen er et ja til Europa, mens et "nej" betyder et farvel til Europa. Og det selv om afstemningstemaet er et konkret forslag/diktat fra Grækenlands kreditorer, og ikke en afstemning om Europa eller ej.\nJeg spørger Vasilis om han ikke er bange for hvad der kan ske efter afstemningen, hvis det bliver et nej. "Jo, selvfølgelig", svarer han, "men man kan ikke lade sig styre af sin frygt. Et liv i frygt er ikke værd at leve".\nHvorfor er det så svært for "europæerne" at forstå? Hvorfor er der ikke flere som kan gennemskue at EU (og Tyskland) allerede forlængst har besluttet at vælte Tsipras's regering med alle midler, inklusive trusler? Og hvorfor i alverden foretrækker EU (og Tyskland) i stedet en Samaras som statsminister, når de selv anser ham for upålidelig?\nEU, Den europæiske Centralbank, samt IMF, har jo nemlig ikke villet erkende at lån-og-spar-programmet, som Grækenland blev låst fast i efter 2010, er forfejlet og har ødelagt landets økonomi. Fejlen er skam ikke deres, næ-næ. Ifølge EU m.v. ligger skylden udelukkende hos korrupte og upålidelige græske regeringer, dvs hos Samaras og andre politikere fra Nea Dimokratia og Pasok.\nFor at citere EU-formanden Jean-Claude Juncker (wiwo.de, 20.2. 2015): "Det er ikke tyskerne eller hollænderne som har valgt Pasok og Nea Dimokratia til magten i 40 år. Der hviler et ansvar på de græske borgeres skuldre som de ikke kan undrage sig".\nOg hvad sagde selvsamme Juncker i december, før Tsipras vandt det græske parlamentsvalg? "Jeg tror at grækerne (...) er fuldt ud klar over hvad et forkert valgresultat kunne betyde for Grækenland og Eurozonen. Jeg ville ikke bryde mig om at se ekstreme kræfter komme til magten i Grækenland" (The Guardian, 22.12.2014).\n"Et forkert valgresultat" og "ekstreme kræfter" henviser til Siriza og Tsipras. Juncker opfordrer grækerne til at stemme på "kendte ansigter", hvormed han mener Nea Dimokratia og Samaras.\nOg i en rørstrømsk tale, som handlede om den planlagte folkeafstemning den 5.juli 2015, bedyrede Juncker at det lå ham fjernt at blande sig i Grækenlands indre anliggender eller forsøge at influere på afstemningen. Hvorpå han lovede grækerne al landsens ulykker hvis de fordristede sig til at stemme "nej".\nJeg synes det er fuldt forståeligt at Maria, Dimitris, Anastasia, og alle andre jeg har talt med, agter at stemme "nej" til flere diktater fra de magtfulde i EU m.v.. Det bliver under alle omstændigheder hårdt for Grækenland, ligemeget hvad de stemmer. De står mellem Skylla og Charybdis, så vreden over fem års ydmygelser kunne sagtens veje tungere end frygten for straffen fra "Europa".\nAvaaz har organiseret en underskriftindsamling til støtte for Grækenland (avaaz er et verdensomspændende netværk med over 41 millioner medlemmer).\nog her kommer hele avaaz's tekst:\nHar SIRIZA en vision?\nSøndag den 18.januar 2015 skrev Réna Dúru, parlamentsmedlem fra SIRIZA, en artikel i avisen Ethnos om partiets vision: en ny social kontrakt for et nyt Europa, hverken mere eller mindre!\nHvad enten partiet vinder valget den 25.januar eller ej, er det bemærkelsesværdigt at SIRIZA overhovedet har en vision, det er der nemlig ikke nogen af de andre partier som kan byde ud med.\nEn væsentlig basis for denne vision er analysen af Eurozonen og håndteringen af krisen lige siden 2008. Her støtter partiet sig blandt andet på økonomen Yannis Varoufakis, professor ved Athens universitet og ved Universitetet i Austin, Texas. Han stiller op til valget som kandidat for SIRIZA og han har gennem længere tid været rådgiver for partiet og dets leder, Aléxis Tsípras. Man kan få en ide om hans tankesæt og analysemåde på hans - iøvrigt meget læseværdige - blog her:\nHer kommer Dúru's artikel. Det var iøvrigt hende som fik smidt et glas vand i hovedet af Ilías Kasidiáris fra Gyldent Daggry for åben TV-skærm, noget hun tog med knusende ro og et overbærende smil.\nRéna Dúru, Den nye sociale kontrakt for Europa af i morgen.\n"2015 er ikke 2012". Denne besværgende sætning hører man ofte i disse dage. Men det er ikke sikkert at vi fuldt ud forstår dens betydning. Det sker nemlig kun få gange i historien at tiden er så spækket med begivenheder som varsler grundlæggende forandringer i et land og i et samfund.\nLad os se på hvad de europæiske lederes holdning dengang var til den økonomiske krise i Grækenland. Der herskede en total fastlåshed på "den rette vej", med andre ord, den ensrettede vej i retning af nedskæringspolitik og intern devaluering.\nDet er den politik som i bund og grund har ødelagt Grækenlands økonomi og samfund. Den politik, med aksen Berlin-Bruxelles, som den daværende kommissionsformand José Manuel Baroso lidenskabeligt gik ind for, da han kaldte europæerne til møde den 8.maj 2012 for at vælge mellem "kaotisk bankerot eller nedskæringspolitik".\nDet var i den periode at tanker om en gæld som var umulig at tilbagebetale, om nødvendigheden af økonomisk opsving og, mere generelt, om nødvendigheden af at politik, og ikke kun markedets krav, igen kom i forgrunden, at disse tanker faldt for døve ører. Dengang svor Europas ledende kredse til den efter deres mening fremragende nedskæringspolitik som den eneste mulige løsning på den græske krise og den eneste mulige vej for landene i Den europæiske Union og i Eurozonen.\nI dag har de fleste, også internt i den tyske regering, indset nødvendigheden af at ændre politik - selv om de ikke allesammen indrømmer det offentligt. De har fattet den pointe som Síriza har fastholdt fra starten af krisen, nemlig at gælden ikke må monopolisere den økonomiske politik; at vi har brug for politiske tiltag som kan forøge bruttonationalproduktet og skabe jobs. Flere og flere analytikere skriver om det selvfølgelige faktum, at sparepolitik "dræner" økonomien, erhvervslivet, familierne, og sender tusindvis af unge til udlandet for at finde arbejde.\nMan anerkender med andre ord at den recept, som blev udskrevet til det græske samfund, var en fejltagelse. Samtidig ser man at der er mulighed for en ny og anderledes græsk regering. Snakken om Grexit er kommet i baggrunden, ingen i Europa tror længere på at det er verdens ende hvis Síriza kommer til magten på søndag. Ingen andre end Samarás's Néa Dimokratía, et parti som er et genfærd af sin egen centrumhøjre-fortid, men som nu har kastet sig ud i febrilsk tale om lurende farer og som spreder skræk og rædsel med formørkede udsagn af typen "hvis Síriza kommer til magten, bliver der vendt op og ned på alting", "landet bliver kastet ud i kaos", "pengeautomaterne vil stå tomme" og videre i den dur. Antónis Samarás i rollen som Merkel og Schäuble, i én og samme person. Men den græske premierminister er isoleret i Europa og udkæmper en bagtropskamp i et land som tørster efter at se fremad.\nDer foreligger et alvorligt misforhold mellem regeringens handlinger og det som befolkningen ønsker: handlinger som gavner nationale og europæiske interesser, i stedet for partiinteresser.\nDet er ikke bare sådan at Samarás og Venizélos (vicepremierminister og formand for Pasok, o.a.) repræsenterer fortiden, det handler her om hel operation som er mislykkedes: den interne devaluering. Den billigere arbejdskraft skabte ikke arbejde og udvikling. Lige tværtimod har den bragt befolkningen ned på hælene, bragt kaos i økonomien og fået den sociale sammenhængskraft til at gå i forrådnelse.\nPræcis det modsatte af de nye friske vinde som blæser, både i og udenfor Grækenland, med en politik som lægger grunden til en ny social kontrakt for Europa, i og med at den opfylder de fire basale forudsætninger for et Europa som dets indbyggere kan leve i, som den nyligt afdøde Ulrich Beck beskrev det i sin bog "Fra Machiavelli til Merkiavelli". Det vil sige principperne om retfærdighed, ligeværdighed (dvs at der sættes en grænse for de stærke staters indgriben i de mindre stater), venskab (erkendelse af eksisterende modsætninger som ikke må skærpes) og stop for udnyttelse af de svageste stater.\nDenne foreslåede politik lever op til disse kriterier, og den fremmer den nødvendige nye sociale kontrakt for Europa. Derfor vil en stemme for denne politik på søndag ikke bare være glædelig for Grækenland, men også for den europæiske ide om en ny social kontrakt for et Europa med arbejde, solidaritet, social retfærdighed. Europa af i morgen.\nOversat af Sysse Engberg, 22.1.15\nFormand Aléksis Tsípras og parlamentsmedlem Zoí Konstandopúlu fra SIRIZA smiler forventningsfuldt - eller smug, som englænderne siger\nVed tredie og sidste afstemning i det græske parlament den 29.12.2014 blev der ikke flertal for præsidentkandidaten. Stemmetallene var de samme som ved anden afstemning: 168 for og 132 imod.\nDer kom ingen sidste-øjebliks-overraskelser, såsom at nazipartiet Gyldent Daggry (HA), eller det hendøende parti Uafhængige Grækere (AnEl), eller nogle af de 23 løsgængere pludselig skiftede mening, stemte for kandidaten og dermed skaffede det nødvendige flertal på 180 stemmer. Derfor bliver der udskrevet parlamentsvalg pr. 25.januar 2015.\nDa resultatet blev annonceret fra parlamentets formandssæde, rejste SIRIZAs parlamentsmedlemmer sig og klappede - i rigtig lang tid. Ikke så underligt, for de har kæmpet for et valg i utide i over to år. Nu får de det, og deres lederes smilende forventningsfuldhed er indfriet i første omgang. Efter meningsmålingerne at dømme, bliver det også indfriet med en førsteplads efter valget.\nNoget andet er om SIRIZA vil være i stand til at regere. Det er usandsynligt at de får absolut flertal i et nyt parlament, og formodentlig bliver intet af de potentielle samarbejdspartier stort nok til at give dem flertallet. Grækenland har ikke tradition for mindretalsregeringer. Måske bliver løsningen en samlingsregering henover midten, dvs SIRIZA og Néa Dimokratía, en mulighed som begge partier har antydet i løbet af de seneste uger. Hvor stor politisk forandring en sådan regering vil kunne skabe, er desværre tvivlsomt.\nMen det bliver et spændende valg !\nI morgen, mandag den 29.12.2014, afholdes den tredie, og sidste, afstemning i det græske parlament om valg af ny præsident for landet. Hvis kandidaten heller ikke denne gang får tilstrækkelig mange stemmer, skal der udskrives valg.\nI modsætning til de to første afstemninger, hvor der krævedes urealistiske to trediedeles flertal, dvs 200 stemmer, skal der tredie gang kun 180 stemmer til at vælge præsidenten. De to regeringspartier, plus en lille håndfuld løsgængere, har stemt for, mens alle oppositionspartierne var imod, inklusive nazipartiet Gyldent Daggry, hvis medlemmer havde fået udgangstilladelse fra fængslet for at afgive deres stemme.\nI anden runde fik præsidentkandidaten 168 stemmer og mangler altså kun yderligere 12 stemmer for at blive valgt. Der er forståeligt nok en ophidset stemning og en masse sladder og intrigemageri op til den endelige afstemning, og spekulationerne florerer om, fra hvilket parti og med hvilke midler regeringen vil skaffe sig de manglende 12 stemmer.\nFor et par dage siden opstod så et rygte om at de 16 parlamentsmedlemmer fra Gyldent Daggry (HA) ville stemme for præsidentkandidaten i tredie runde, hvilket straks skabte panik.\nLigesom i Sverige har de græske partier lagt iskold luft til HA, og en fremtrædende politiker fra regeringspartiet Néa Dimokratía erklærede at hvis HA stemte for præsidentkandidaten, ville han selv stemme imod og at han var overbevist om at mange andre ville følge hans eksempel, så der ikke kunne vælges en præsident. Det er jo for det første ikke ganske sikkert at hans partifæller også vil stemme imod og dermed fremkalde et valg; der står for meget på spil for Néa Dimokratía til at de tør tage et valg på nuværende tidspunkt. Men det ville være en farlig glidebane for regeringen at gøre sig afhængig af HA’s stemmer, og det ville skade deres image internationalt. Det er trods alt dem selv som har erklæret HA for en kriminel organisation.\nMen selv om der på denne måde skulle blive flertal for Stávros Dímas som præsident, har han selv højt og tydeligt sagt at han ikke ønsker at blive præsident på HA’s stemmer. Hvordan det skulle foregå, er lidt vanskeligt at forestille sig, rent juridisk. Kan han trække sig fra posten straks efter at han er blevet valgt? Kan han nægte at overtage posten?\nHA’s leder har fra fængslet sendt et hånligt budskab om at d’herrer ikke behøver bekymre sig, han har bestemt ikke tænkt sig at stemme for præsidenten. Men uanset hvad der sker, fremgår det med al tydelighed at det ikke er muligt at ignorere ubehagelige partier i et parlament. I Sverige blev finansloven jo vedtaget med Sverigesdemokraternes stemmer, så uanset at alle de øvrige svenske partier på forhånd nægtede at samarbejde med SD, har de i praksis gjort det alligevel. Finansloven er ikke trukket tilbage.\nKan det virkelig gå så galt at de græske regeringspartier vil falde for fristelsen til at støtte sig til HA's stemmer?\nDe fire stemmebokse med de fire navne: Papakonstandínu, Venizélos, Papandréu og Papadímos. Hvert enkelt parlamentsmedlem skulle efter tur vandre ned og lægge en stemmeseddel i en eller flere af boksene for hele nationens øjne.\nSå blev Samaras-regeringen alligevel ikke fældet i denne omgang.\nI midten af januar skulle man placere ansvaret for at en liste med mere end 2000 græske, hemmelige bankkonti i en HSBC-bank i Schweiz, den såkaldte Lagarde-liste, i over to år havde været holdt skjult og ikke var blevet brugt til at afsløre græsk skattesnyd. To politikere fra Pasok, Jórgos Papakonstandínu og Evángelos Venizélos, var finansministre i perioden og skulle derfor stå til regnskab.\nMen sagen blev afsporet da det så kom frem at den første af de to finansministre, Papakonstandínu, tilsyneladende havde slettet sine slægtninges navne fra listen. De tre regeringspartier fremsatte forslag om at han, som den eneste, skulle undersøges af en parlamentarisk kommission for eventuelt dokumentfalsk, mens man droppede spørgsmålet om hvorfor listens oplysninger ikke blev udnyttet. Efter sigende kom denne ide fra premierministeren Samarás og formålet kunne kun være at aflede opmærksomheden fra det faktum at Pasok's leder Venizélos, som efterfulgte Papakonstandínu som finansminister, havde gemt listen bort i 14 måneder, ovenikøbet hjemme hos sig selv da han ophørte som minister.\nOppositionspartiet SIRIZA fremsatte forslag om at begge de to finansministre skulle undersøges af kommissionen, og det nynazistiske parti Gyldent Daggry fremsatte forslag om at begge finansministre, plus de to daværende premierministre, skulle for kommissionen. To ud af tre forslag ønskede altså Venizélos undersøgt, og selv om regeringspartierne Nyt Demokrati, Pasok og Venstredemokraterne stadig har flertal i parlamentet, kunne det ikke udelukkes at den stridbare Venizélos havde tilstrækkeligt mange fjender til at der kunne skaffes et flertal imod ham. Alt kom derfor til at dreje sig om afstemningsproceduren og partidisciplinen.\nEfter flere dages hektiske forhandlinger, som afspejlede panikken i Pasok, enedes man om at der skulle opstilles fire stemmebokse, en for hver af de fire ministre, at afstemningen skulle ske ved navneopråb, og at der ikke var pligt til at kaste sin stemme i alle fire bokse. Venizélos forbød Pasok's medlemmer at kaste deres stemme i mere end én boks, nemlig den med navnet Papakonstandínu. Hele nationen kunne følge med i TV og på nettet og se hvem der smed sin stemmeseddel i hvilke(n) stemmeboks(e) - hemmelig afstemning var dermed mere eller mindre afskaffet.\nForhandlingen i parlamentet varede over 14 timer og selve afstemningen forgik først efter midnat. Venizélos kunne ses trave hvileløst op og ned lige indtil resultatet var klart: kun Papakonstandínu skal undersøges, mens Venizélos, Papandréu og Papadímos går fri.\nNår der trods alt blev flertal for regeringspartiernes forslag, nemlig at kun Papakonstandínu skal være syndebuk, skyldes det til syvende og sidst at "et parlamentsflertal ikke begår harakiri" som en kommentator har udtrykt det. Hvis Venizélos skulle blive genstand for kommissionens undersøgelse, ville han have været nødt til at trække sit parti ud af regeringen, som dermed ville miste sit flertal og blive nødt til at gå af.\nVenizélos kom på intet tidspunkt med argumenter for at hans rolle i hele sagen skulle friholdes for undersøgelse. Det er så meget mere besynderligt, fordi Papakonstandínu i det mindste gav 20 navne videre til bagmandspolitiet, mens Venizélos som finansminister absolut intet foretog sig. Til sit forsvar påstod han blot at hele sagen var en konspiration, strikket sammen af oppositionspartiet SIRIZA og rettet mod ham selv som politisk person og dermed mod hans parti, mod regeringen og mod nationen, som han med stor pathos slog fast gang på gang.\nVenizélos kan blive ganske overordentlig vred når han kommer ind på emnet SIRIZA, hvor han ikke har overskud til at argumentere men kun kan få øje på løgne og konspirationer. Se f.eks. hvor rasende han bliver når han bliver spurgt om Pasoks rolle i Siemens-korruptionsskandalen, som efter hans mening også bare er noget SIRIZAs formand Aléksis Tsípras har fundet på - det går først rigtigt løs 4 minutter inde i klippet, hvor han går helt amok: http://www.youtube.com/watch?v=kmkTvrOzCzc\nLagarde-listen er nu begravet i en lukket kommission, og måske kommer der ikke mere ud af den sag. Selvopholdelsesdriften hos Samaras og de tre regeringspartier har reddet Venizélos, som dermed er kommet i lommen på Nyt Demokrati. Det udmønter sig bl.a. ved at han helhjertet tilslutter sig de seneste hårde tiltag overfor de strejkende og fagforeningerne og dermed markerer at Pasok har sagt endegyldigt farvel til sit socialdemokratiske grundlag og har ladet sig omklamre af ND.\nDen tredie regeringspartner, det lille parti Venstredemokraterne (DimAr), holder stadig fast i nogle af de socialistiske idealer og strækker sig mod venstre i et forsøg på at støtte lønarbejderne, uden samtidig at fjerne sig alt for langt fra de to højredrejede neoliberalistiske partier ND og Pasok. Men det er et spørgsmål om bukserne i længden kan holde til så stor en spagat.\nFalciani: Jeg sidder inde fordi jeg har afsløret Lagarde-listen.. hvad med dig? Papakonstandínu: Fordi jeg har skjult den.\nHvis den græske regering har problemer i disse dage, er det ikke på grund af de mange protester, demonstrationer og strejker. Heller ikke fordi en trediedel af landets befolkning nu ligger under den officielle fattigdomsgrænse. Eller fordi momsen er firedoblet, fra 6% til 23%, samtidig med at lønninger og pensioner er formindsket med ca 20% og arbejdsløsheden nu er på niveau med Spaniens og stadig stigende. Eller fordi den - omsider - vedtagne skattelov (surprise, surprise) igen hæver skatterne.\nNej, tronen vakler under Andónis Samarás på grund af... en USB-stick!\nDenne memorystick er en kopi af en CD som den daværende franske finansminister og nuværende direktør for IMF, Christine Lagarde, lod overdrage til den daværende græske finansminister, Jórgos Papakonstandínu. Den indeholder en liste med ca 2000 navne på grækere som i 2007 havde konto i en schweitsisk afdeling af den britiske bank HSBC. Listen, og tilsvarende lister for andre lande, stammer fra en tidligere ansat i HSBC, Hervé Daniel Falciani, som tog dem med sig da han forlod banken. Schweiz anklager ham for tyveri og forlanger ham udleveret fra Spanien, hvor han har siddet varetægtsfængslet.\nNu er der jo ikke nødvendigvis noget galt i at have konto i en bank i udlandet; det kan være fordi man skal have foretaget en dyr operation i udlandet eller fordi ens børn studerer i udlandet. Men HSBC er faktisk dømt i USA for hvidvaskning af penge og andre dubiøse forhold, så man kunne forledes til at tro at i hvert fald nogle af disse konti indeholdt penge som der ikke var betalt skat af i Grækenland. I Spanien og Italien, som modtog tilsvarende lister fra Frankrig, har man i hvert fald inddrevet meget store skattebeløb på basis af listerne.\nMen i Grækenland har listen, som har fået navnet "Lagarde-listen", haft en ganske mærkværdig skæbne; den er sprængfarlig for tre-parti-regeringen og især for dens svageste led, partiet Pasok og dets formand Evángelos Venizélos. Listen er forsøgt hemmeligholdt i to år. Så kan man jo selv gætte på hvorfor.\nDet står fast at finansministeren Papakonstandínu modtog listen på en CD via den græske ambassade i Paris i efteråret 2010 og at den ikke blev journaliseret, altså i princippet holdt hemmelig. Papakonstandínu siger at han ikke har kigget nærmere på listen, men blot givet den til en medarbejder (han siger ikke hvilken) for at få uddraget 20 navne på personer som tilsammen havde - hold nu fast: over en milliard euro stående i HSBC-banken. Disse 20 navne gav Papakonstandínu videre til lederen af bagmandspolitiet med ordre om at undersøge dem nærmere. Så skete der ikke mere. Her skal man lige huske på at det græske "bagmandspoliti" ikke hører under politiet som hos os, men under finansministeriet. Derfor fik sagen lov til at dø hen.\nI juni 2011 gik Papakonstandínu af som finansminister og ved den lejlighed gav han en kopi af Lagarde-listen videre til den nye leder af bagmandspolitiet, Ioánnis Diótis; listen lå på en USB-stick som Papakonstandínu havde lavet. To måneder senere gav Diótis USB'en videre til den nye finansminister, Evángelos Venizélos, som lagde den i en skuffe hvor den blev liggende i 14 måneder. Andre lande brugte flittigt listerne over HSBC-kunder til at inddrive skatter mens Grækenland, som var i økonomisk krise med faldende statsindtægter og et elendigt rygte som et eldorado for skattesnydere, gjorde - ingenting!\nI september 2012 bad den nye finansminister, Jánnis Sturnáras, om at få listen, som der i lang tid havde cirkuleret rygter om. Men ingen havde den, undtagen Venizélos som fik den fisket op af skuffen og sendt til premierministeren, som sendte den til bagmandspolitiet, som sendte den til den offentlige anklager. Omsider var der gået hul på bylden. Der blev stor forargelse i offentligheden over at et skiftende antal finansministre og ledere af bagmandspolitiet ikke havde benyttet materialet til at fange rige skattesnydere, i en tid hvor den almindelige græker stønner under skattepresset.\nI slutningen af oktober 2012 blev listen offentliggjort på nettet af tidskriftet HOT DOC. Der var 2059 filer på den USB-stick som HOT DOCs journalist havde fået. Men finansminister Sturnáras skaffede en ny liste fra Frankrig, og her var der 2062 filer. De tre filer som mangler på tidskriftets USB vedrører noget familie til Papakonstandínu, ham som oprindelig havde modtaget materialet fra Christine Lagarde. Øjeblikkeligt blev han ekskluderet af sit parti, Pasok, og står nu under anklage for at have fjernet sine pårørendes navne fra Lagarde-listen, altså begået dokumentfalsk og eventuelt gjort sig medskyldig i skatteunddragelse.\nMen Papakonstandínu giver sig ikke uden videre. Han indrømmer at han har kopieret den oprindelige CD over på en USB, men han nægter at have ændret i listen. Tværtimod, siger han, er der "nogle" som har ændret i listen for at kaste mistanke på ham - og med "nogle" mener han helt klart Pasoks formand Venizélos. "Jeg vil ikke være syndebuk for Pasoks fejlslagne politik (og korruption) i de sidste 35 år! Det kan ikke passe at jeg alene skal undgælde for alle de andres fejl" siger han (lettere omskrevet).\nAltså: et højtstående Pasok-medlem, Papakonstandínu, beskylder Pasoks formand for dokumentfalsk: Venizélos skulle, da han var finansminister, have ændret indholdet af en USB-stick for at lægge en fælde for Papakonstandínu og gøre ham til syndebuk. Så kan klimaet i et parti vist ikke blive giftigere.\nHvad der kunne lyde som paranoia og forfølgelsesvanvid er, efterhånden som nye detaljer kommer frem, slet ikke længere så usandsynligt. Pointen er at det er muligt at ændre indholdet på en USB, men ikke på en CD, og at den oprindelige CD er gået tabt. Hvor mange gange USB'en er blevet kopieret og/eller ændret, vil måske vise sig når den bliver analyseret af eksperter, men foreløbig ser det ud til at USB'en er lavet EFTER at Papakonstandínu gik af som finansminister, dvs at det slet ikke er den samme USB som han gav videre til bagmandspolitiet, men en kopi. Hermed bliver det mindre sandsynligt at det er ham som har ændret i listen, og mere oplagt at det er den daværende leder af bagmandspolitiet, Diótis, som har gjort det; hans motiver er det dog lidt svært at få øje på. Helt vanvittigt bliver det når man hører at den USB, som tidskriftet HOT DOC fik fingre i, er lavet i august 2010, altså måneder FØR Papakonstandínu fik listen fra Paris.\nHvem der har haft materialet hvornår, og hvor mange kopier der overhovedet har været i omløb, er det helt umuligt at sige noget om på nuværende tidspunkt. Men det er ikke umuligt at Venizélos, eller hans folk, har medvirket til at bringe Papakonstandínu i uføre. Partiet har simpelthen ikke råd til at der kommer for meget fokus på formandens rolle i sagen. Pasoks plan A kunne have været at koncentrere mediernes opmærksomhed om Papakonstandínu og gøre ham til syndebuk og hvis dette fejlede kunne man, som plan B, skyde skylden på Diótis som Pasok allerede har beskyldt for at være den der har udleveret listen til tidskriftet HOT DOC.\nPasok har nemlig al mulig grund til at aflede opmærksomheden fra det faktum at Venizélos som finansminister har gemt listen væk og dermed unddraget sig ansvaret for at bringe eventuelt skattesnyd frem i lyset. Det kan jo næsten kun være fordi der er nogen som skal beskyttes, eller måske afpresses. Og hvis det er sandt, er Venizélos færdig som sanger i græsk politik. Så vil han og Pasok være så kompromitteret at det kunne bringe tre-parti-regeringen til fald.\nHvor længe holder den græske regering?\nEfter valget den 17.juni 2012 blev der, som noget nyt og hidtil uhørt i Grækenland, dannet en treparti-regering af vinderpartiet Nyt Demokrati (ND), taberpartiet Pasok, og det lille parti Demokratisk Venstre. Alle tre partier var gået til valg på at der ikke skulle pilles ved lønninger og pensioner, og til overflod blev det understreget i det fælles regeringsgrundlag den 23.juni: "Ikke flere nedskæringer i lønninger og pensioner, ingen nye skatter".\nJa go’morgen. "Memorandum nr. 3" blev gennemtvunget af "troika'en" (IMF, Den europæiske Centralbank, EU) og vedtaget i det græske parlament den 7.november med en meget lille margin: 153 stemmer ud af 300. Som konsekvens af denne afstemning kommer der så igen en nedskæring af pensionerne. Det er da et løftebrud som vil noget.\nIkke at det er det eneste løftebrud, slet ikke: der er flere skatter på vej og der kommer flere nedskæringer i lønningerne. Men at det endnu en gang skal gå ud over pensionisterne er nok det grelleste eksempel på politikernes kynisme. Her må man huske at græske pensioner i forvejen ikke er store og at de allerede er blevet beskåret i flere omgange, samtidig med at der er indført en række ekstraskatter, samt at moms på fødevarer og andre basale ting er firedoblet. Fra 1.januar skal pensionerne, som noget nyt, beskæres automatisk ved udbetalingen, dvs at staten simpelthen stjæler en procentdel af folks pension. De laveste pensioner, op til 11.250 kr om måneden, bliver beskåret med 5 procent; de højeste, dvs fra 22.500 kr/md og opefter, skal bløde med 20 procent.\nIkke så underligt at vittighedstegneren lader de fede bankfolk spise suppe kogt på pensionister. Bankerne vil få en ordentlig luns af det store lån Grækenland har fået lovning på, mens de fattigste får en lang næse. De er sikkert enige med den anonyme, bittert sarkastiske graffito jeg så i Athen: "Vi har mistet alt - men heldigvis har vi jo euro'en".\nEn nylig opinionsundersøgelse viste at 55% af de adspurgte er gået kraftigt ned i indkomst og har svært ved at få dækket de basale behov, mens yderligere 14% er desperate fordi de står uden indkomst. De færreste har tillid til at det bliver bedre og næsten 63% bedømmer regeringen negativt. Kun 15% mener at regeringen har fået det bedst mulige resultat (memorandum nr.3) ud af forhandlingerne med troika'en.\nDe tre regeringspartier startede ud med et komfortabelt flertal i parlamentet på 179, heraf 162 til ND og Pasok alene. Hvor er stemmerne blevet af? Demokratisk Venstre (17 pladser) meldte på forhånd ud at de ikke ville stemme for memorandum nr. 3, mens enkelte fra de øvrige to partier stemte imod, eller blankt, og prompte blev ekskluderet af deres respektive partier. Der har også været en stille udsivning af parlamentsmedlemmer fra ND og Pasok, med det resultat at de nu har mistet tilsammen elleve medlemmer og er nede på det lavest mulige flertal, nemlig 151. De kan dårligt tillade sig at lade Demokratisk Venstre forlade regeringen; men der er stor splittelse i det lille parti og lederen, Fótis Kuvélis, som er den mest populære politiker i landet, kan måske ikke holde til flere løftebrud overfor befolkningen. Når hans parti afholdt sig fra at stemme for memorandum'et, viser det at Demokratisk Venstre ikke det mest solide medlem af regeringen.\nKommer der så valg i utide? Regeringen vil gøre alt hvad den kan for at forhindre det, i hvert fald så længe oppositionspartiet SIRIZA står først i meningsmålingerne. Samaras håber på en succes som kan hjælpe ham videre: at Grækenland får to års udsættelse og at man omsider modtager det lån som blev lovet for et halvt år siden. Rekapitaliseringen af bankerne skal revitalisere lånemarkedet og dermed sparke økonomien i gang - i teorien i hvert fald, men mange økonomer er skeptiske og mener at man endnu en gang blot sparker dåsen frem foran sig, blot køber en smule tid inden det går galt igen.\nHvad mener befolkningen? Der er stadig flertal (63%) for at Grækenland skal forblive i Eurozonen uanset hvad, men samtidig mener halvdelen af de adspurgte at landets forbliven i euro'en ikke er afhængig af hvilket parti som sidder i regeringen. Det tyder på at mange vælgere ikke længere tror på at Samaras er det eneste bolværk mod drachmen, men at SIRIZA's Tsipras kan gøre det lige så godt - eller dårligt. Mindre end 30% ønsker valg i utide, men kun en trediedel af de adspurgte mener at Samaras faktisk bliver siddende tiden ud. Et lille flertal på 28% mener at han er den bedst egnede regeringsleder, skarpt forfulgt af 25% som mener at INGEN politiker egner sig til posten. Et overvældende flertal er overbevist om at der kommer endnu flere nedskæringer, men at det ikke vil hjælpe på økonomien. Alligevel er to trediedele af de adspurgte sikker på at der - i øjeblikket i hvert fald - ikke findes anden løsning end Samaras' trepartiregering, hvilket passer meget godt med de 75% som mener at SIRIZA endnu ikke er regeringsparat.\nMed andre ord: grækerne dukker nakken og håber på at overleve indtil videre. Måske kommer der et valg inden alt for længe, som måske vil bringe SIRIZA til magten, men måske vil det ikke gøre den store forskel. Der kommer nok ingen revolution fra folkets side, dertil er udmattelsen og resignationen alt for udbredt.\n"Det garanterer jeg personligt" - mysteriet Samaras\nHr. Samaras, underskriv her!\nPolitikeren Andónis Samarás er i og for sig ikke noget mysterium: han født ind i det højere atheniensiske borgerskab, gennem sin mor er han beslægtet med den legendariske rigmand Emmanuíl Benákis og med forfatterinden Penelópi Délta, og der er politikere og parlamentsmedlemmer både på hans fars og mors side. Han er født med sølvskeen i munden, ligesom de politikere fra Papandréu- og Karamanlís-familierne som har regeret Grækenland siden militærjuntaens fald i 1974; han har studeret i udlandet og overtog allerede som 26-årig sin onkels valgkreds i Messinía på Peloponnes, opstillet af partiet Nyt Demokrati (ND). I 1990erne forlod han ND og dannede sit eget parti, som kun holdt indtil 2000, og fra 2004 var han igen parlamentsmedlem for ND. Han har aldrig lagt skjul på sit intense ønske om at blive premierminister, og det er han så blevet efter valget den 17.juni 2012.\nEUs top udstødte et hørbart lettelsens suk da Samarás vandt valget et hestehovede foran Aléksis Tsípras, det venstreorienterede SIRIZA's karismatiske leder. "Det store pyha!" stod der på forsiden af græske aviser dagen efter valget. Men det er lidt af et mysterium hvordan EU, Den europæiske Centralbank og IMF (den såkaldte troika) kunne være lettet over valgets udfald, for Samarás har mildest talt været en vendekåbe de sidste par år.\nI 2010 da Grækenland under PASOKs ledelse måtte gå tiggergang til EU, kom hjælpen i form af lån behæftet med en lang række hårde betingelser om besparelser og reformer. Vesten kaldte det en "hjælpepakke", men det burde snarere kaldes en låne/sparepakke; grækerne kalder den et "memorandum" (μνημόνιο). Samarás var modstander af dette første memorandum, og de medlemmer af ND som stemte for det i parlamentet blev straks ekskluderet af partiet.\nÅret efter måtte Grækenland acceptere memorandum nr. 2. Samarás var stadig indædt modstander og forlangte genforhandling af pakken og af lånebetingelserne. Men da den daværende premierminister Papandréu ville have en folkeafstemning om sagen, blev Samarás pludselig nødt til at gå ind for lånepakken, og nu forlangte han så af sin parlamentsgruppe at de stemte for memorandum nr. 2; de ca tyve ND'ere som stemte imod, blev ekskluderet af partiet. Selv om ND havde skiftet kurs 180 grader og nu gik ind for memorandum'et, nægtede Samarás alligevel i lang tid at underskrive den erklæring, som EU forlangte, om at han ville overholde pakkens betingelser hvis han skulle gå hen og blive regeringsleder. Hele tiden, også under Papadímos's forretningsministerium, fastholdt han at pakken skulle genforhandles og at der skulle være valg så hurtigt som muligt.\nSå kom chokvalget 6.maj, hvor både PASOK og ND blev skåret ned til sokkeholderne og det var umuligt at danne regering. Samarás's forsøg på at holde sig på afstand af memorandumpolitikken og unddrage sig ansvar for nedskæringerne havde ikke givet ham den ventede valgsejr, tværtimod. Der måtte et omvalg til, og i valgkampen skortede det ikke på urealistiske valgløfter fra hans side - heller ikke fra de andre partier, ganske vist. Men Samarás vandt valget den 17.juni på landbefolkningens og pensionisternes stemmer, fordi de troede på hans løfter om nul nedskæringer på pensioner og lønninger og på genforhandling af memorandum'et.\nOg Vesten jublede, til trods for at Samarás først havde stemt imod memorandum i 2010, så for memorandum i 2012, og så havde krævet genforhandling. Men under alle omstændigheder ville han have valg så hurtigt som muligt, og hvis der ikke kom et klart flertal, måtte man bare blive ved med omvalg til der forelå en klar vinder. Som regeringsleder undskylder han nu Grækenlands fodslæbende reform-uvillighed med at landet har været uden regering på grund af de to valg. Valg som han selv havde fremtvunget og var villig til at forlænge med et 2. og et 3.omvalg.\nNu lover han at Grækenland vil tilbagebetale hele sin gæld på 100 milliarder euro: "Det garanterer jeg personligt" siger han til Süddeutsche Zeitung. Hvordan kan Vesten tage en sådan politiker alvorligt? Det er det så heller ikke alle i Vesten som gør: avisen Bild vil have det skriftligt, opstiller en fiktiv garantierklæring i de græske blå-hvide farver og tilføjer: "Hr. Samaras, underskriv her (på den stiplede linje)".\nMen måske ser Vestens politikere dybere ind bag Samarás's skiftende facader end vi andre gør, måske har de hele tiden regnet med at han ville falde til patten og gøre hvad der blev sagt, når han først sad ved magten - eller afmagten, skulle man måske sige. De har hele tiden vidst at han ville danse for troika'ens pibe uden en eneste indvending. Så det er ikke dér mysteriet ligger.\nGrækenlands vælgerbefolkning derimod: hvorfor i alverden har de stemt for en sådan vendekåbe, som lovede dem at skåne pensioner og lønninger, men som straks planlægger nedskæringer på, ja: pensioner og lønninger. Glemt er al tale om genforhandling. Den græske tilslutning til Samarás og ND er det egentlige mysterium.\nGyldent Daggry trediestørste parti?\nIfølge en ny opinionsundersøgelse i Grækenland skulle det venstreorienterede SIRIZA ("Enhedslisten") blive det største parti med 30% af stemmerne, Nyt Demokrati blive næststørst med 28%, og det nynazistiske parti Hrisí Avjí (Gyldent Daggry) skulle storme frem og blive det trediestørste parti. Det store, gamle regeringsparti PASOK er raslet ned til en fjerdeplads med kun 7.5%. Herefter følger det nye, højrenationalistiske parti Uafhængige Grækere (AnEl) med 7%, det gamle kommunistparti (KKE) med 6%, og Demokratisk Venstre (DimAr) med 4%, lige over spærregrænsen. 86% af de adspurgte er utilfreds med den siddende regering.\nDe tre partier som sidder i regering i dag (ND, PASOK og DimAr) skulle hermed tilsammen få 39,5% af stemmerne, men det er nok usandsynligt at de vil gå sammen i regering endnu en gang, det ville med sikkerhed betyde PASOKs endelige bortsmeltning. Men måske smelter partiet bort allerede inden næste valg.\nDenne meningsmåling vil nok endnu engang blive tolket som at "de radikale yderfløje vinder frem", men det er faktisk ikke sandt. Hrisí Avjí og AnEl ligger på det alleryderste højrefløj, men SIRIZA er ikke noget radikalt eller ekstremt parti: som tallene antyder, har de overtaget en stor del af PASOKs vælgere og er i fuld gang med at transformere sig selv til "det nye PASOK".\nDen 3.september, årsdagen for Andréas Papandréu's stiftelse af PASOK i 1974, blev fejret af hans parti, som nu er så svækket som han nok ikke havde kunnet forestille sig. Men dagen blev også fejret af SIRIZA, som citerede Andréas Papandréu's "charter" for PASOK og gjorde det til sit eget. Med god ret, for PASOK selv er efterhånden næsten ikke til at skelne fra sin oprindelige modpol Nyt Demokrati, mens den "græske Enhedsliste" SIRIZA faktisk er ved at udvikle sig til et parti som ligner hvad Papandréu havde i tankerne.\nDet virkelige skræmmende er fremgangen for Hrisí Avjí. Deres voldelige fremfærd mod indvandrere suppleres af en mere "social side" hvor de uddeler gratis mad (men kun til grækere!), giver blod og støtter lokalsamfund, altsammen noget som vinder gehør i en befolkning som føler at de står på afgrundens rand. Hvem sagde Weimarrepublik...\nSom journalisten Jórgos Delastík skriver i avisen Ethnos (3.9.): "Andréas Papandréu gav sit folk en vision, mens den nuværende regering kaster grækerne ud i total fortvivlelse". Man må håbe at SIRIZA kan leve op til forbilledet og give grækerne visionen tilbage, før fortvivlelsen trækker dem ud i kaos.\nHrisí Avjí 12%\nKilde: ETHNOS 8.9.2012\nEn af Æsops kendteste fabler er den om myren og græshoppen: Myren sidder i sit bo om vinteren og hygger sig med det forråd den har samlet i løbet af sommeren. Så kommer den sultne og forfrosne græshoppe og beder om lidt at spise. Myren spørger hvad den har lavet hele sommeren. "Jeg har sunget" siger græshoppen. "Så kan du jo danse nu" svarer myren.\nDet er efterhånden almindeligt accepteret at eurozonen er en fejlkonstruktion som har fungeret i opgangstider, men som ikke kan tåle en krise. Da Grækenland med sin forholdsvis lille og svage økonomi kom i vanskeligheder i begyndelsen af 2010, var landet ligesom kanariefuglen i minen, som er den første til at dø ved et giftigt udslip og på den måde kan advare minearbejderne om at der er noget galt.\nMen i Tyskland var man hurtig til at tolke sagen på en helt anden måde: de myreflittige og sparsommelige tyskere skulle bøde for at dovne og letsindige grækere havde sunget og danset i stedet for at arbejde. Denne tolkning blev skudt i gang af en forside på det tyske ugemagasin FOCUS den 20.2.2012 med en temmelig fornærmende nytolkning af den antikke græske statue Venus fra Milo, ledsaget af teksten "Bedragere i eurofamilien - tager Grækenland vores penge?". Inde i bladet stod en direkte hadefuld artikel som i hovedsagen gik ud på at oldgræsk kultur var en rigtig storslået ting, men at det siden kun var gået ned ad bakke for grækerne på alle måder (http://www.focus.de/finanzen/news/staatsverschuldung/wirtschaft-2000-jahre-niedergang_aid_482500.html). Artiklen afslører en enorm uvidenhed om græsk og Grækenland, ligesom iøvrigt de fleste andre tyske hadeartikler. Men det er jo også nemmere at tro noget ondt om folk som man ikke kender til.\nFor at tage et enkelt eksempel: "den dovne græker". Hvis man kigger på OECDs statistikker på nettet (http://stats.oecd.org/Index.aspx?DatasetCode=LEVEL#), kan man se at grækerne ligger som nr. 4 fra oven, ud af samtlige OECD-lande, med gennemsnitligt 2032 arbejdstimer om året, mens tyskerne er næstnederst på listen med kun 1411 timer om året (Danmark ligger som nr. 5 fra neden på listen med 1527 timer). Men der er ingen som tror på det når man fortæller at det rettelig bør være "de flittige grækere og de dovne tyskere".\nEn af grundene til at vi mellem- og nordeuropæere klarer os så meget bedre end Grækenland er at vi er mere produktive pr arbejdstime. Tyskland og Danmark ligger som nr. 7 og 8 fra toppen hvad angår produktivitet, Grækenland som nr. 3 fra bunden. BBC har skrevet en udmærket artikel om detteher (http://www.bbc.co.uk/news/magazine-17155304).\nAt tyskerne, og de fleste vesteuropæere, har været parat til at tro det værste om grækerne er en trist kendsgerning, som det vil føre for vidt at prøve at forklare her; interessant er iøvrigt at der ikke har været snak om "de dovne spaniere", men at det tilsyneladende kun er grækerne som må stille op til spanking og moralsk fordømmelse.\nDer er begyndt at rejse sig en protest mod tyskernes "Grækenlands-spanking", bl.a. fra så prominent person som den tidligere kansler Gerhard Schröder, som mener at man støtter såvel Grækenland som euro'en bedre ved at komme med positive udsagn. Men det er nok tvivlsomt om det hjælper. Som Æsops fabel antyder, følges myrens flid og opsparingslyst nemlig med en retshaverisk og selvretfærdig holdning som det er svært at gøre noget ved. Bayerns finansminister Markus Söder (CSU) har udtalt til Bild am Sonntag at der i Grækenlands tilfælde må statueres et eksempel. Selv om nøgterne økonomer påpeger at en afstraffelse af Grækenland også kommer til at gå ud over Tyskland, er den tyske følelsesmæssige reaktion af modvilje nok for stor til at den kan flyttes af fornuft og argumenter.\nMyren føler sig sikker nok i sit bo til at håne det stakkels græshoppe.\nValget den 17.juni 2012\nBlå felter på kortet: ND-flertal Rosa felter: SIRIZA-flertal\nI går blev spændingen udløst: det konservative Nyt Demokrati (ND) fik 29.7%, mens "den græske enhedsliste" SIRIZA fik 26.9%, dvs kun sølle 2.8% mindre end ND. Dermed blev ND det største parti i parlamentet og bliver i præsidentrunden opfordret til at danne regering. Men selv med den automatiske "bonus" på 50 ekstra mandater til det største parti kommer de kun op på 129 mandater - ud af parlamentets 300 - og får ikke det flertal som partiet leder Andónis Samarás havde satset på.\nDet socialdemokratiske PaSoK blev straffet hårdt af vælgerne for sin administration af EU's strenge sparekrav de sidste to år og fik kun 12.3% af stemmerne. Ikke desto mindre står de i en gunstig position som tungen på vægtskålen, fordi ND ikke kan danne regering uden dem. Det lille parti Demokratisk Venstre (DimAr), som er villig til at indgå i en alliance, har kun 149 mandater sammen med ND. Men ND og PaSoK har tilsammen 162 mandater, altså rigeligt til at danne en flertalsregering.\nPaSoKs leder Evángelos Venizélos har ganske vist sagt at han vil have både SIRIZA og DimAr med i en national samlingsregering ledet af ND, formodentlig fordi han er klar over at hans parti vil blive straffet, igen-igen, hvis det står alene sammen med ND og dermed er den svage partner i regeringen. Men SIRIZA sagde før valget, og fastholder efter valget, at de ikke vil i regering med ND. Afstanden mellem de to partier er for stor hvad angår holdningen til EUs sparekrav til Grækenland, og SIRIZA har alt at miste ved at gøre sig medansvarlig for den sparepakke som de hele tiden har kritiseret, og som de vil opsige for at starte forhandlingerne med EU helt forfra.\nPaSoK bliver nødt til at gå sammen med ND, på den ene eller den anden måde: partiet er fanget af at det under valgkampen har kørt en "ansvarlig linje" og opfordret til en bred national regering. Om DimAr går med i en samlingsregering betyder mindre, fordi ND og PaSoK har flertal alene; men det vil lune for PaSoK at have dem med, udover det faktum at DimArs leder Fótis Kuvélis, er en meget respekteret politiker langt udover sit eget parti, hvilket vil styrke regeringen i befolkningens øjne. Formodentlig vil DimAr forsøge at holde sig udenfor regeringen, dels fordi de ikke er begejstrede for Samarás som premierminister, dels fordi de fornemmer at det er en taberposition.\nHvis PaSoK falder for fristelsen til at gå i regering med ND, kan man formode at det bliver politisk harakiri for partiet. PaSoK står i folks bevidsthed som ansvarlig for de voldsomme nedskæringer og den reelle fattigdom som sparepakkerne har medført, og det image vil kun blive forstærket af deres medvirken i en regering hvor de kun vil få ringe indflydelse. Nogle PaSoK-politikere taler for at partiet skal stå udenfor en ND-mindretalsregering og nøjes med at være støtteparti og det vil helt klart være det klogeste. Men spørgsmålet er om Venizélos vil vælge den klogeste løsning.\nPartier i parlamentet juni 2012\nValgresultatet 17.6. 2012\n% pladser i parlamentet\nND 29.7% 129\nSIRIZA 26.9% 71\nPaSoK 12.3% 33\nAnEl 7.5% 20\nHrisí Avjí 6.9% 18\nDimAr 6.3% 17\nKKE 4.5% 12\nND Nyt Demokrati (Νέα Δημοκρατία)\nSIRIZA Koalition af Radikale Venstrekræfter, Forenet Social Front (ΣΥΡΙΖΑ/ΕΚΜ = Συνασπισμός Ριζοσπαστικής Αριστεράς, Ενωτικό Κοινωνικό Μέτωπο)\nPaSoK Græsk Socialistisk Bevægelse (Πανελλήνιο Σοσιαλιστικό Κίνημα)\nAnEl Uafhængige Grækere (Ανεξάρτητοι Ελληνες)\nHrisí Avjí Gyldent Daggry (Χρυσή Αυγή)\nDimAr Demokratisk Venstre (Δημοκρατική Αριστερά)\nKKE Grækenlands Kommunistparti (Κομμουνιστικό Κόμμα Ελλάδας)\nMartha | Svar 05.12.2014 15.22\nkatrine | Svar 26.05.2013 21.49\nhvor finder jeg oplysnnger om hvem der har lavet denne hjemmeside og med hvilke forudsætninger? mvh katrine


De 10 bedste hoteller med suiter i Melaka - TripAdvisor\n20 af 622 ejendomme matcher dine filtre. Ryd alle filtre\nNr. 1 ud af 20 i Hoteller med suiter i Melaka med bedste værdi for pengene\nNr. 2 ud af 20 i Hoteller med suiter i Melaka med bedste værdi for pengene\nNr. 3 ud af 20 i Hoteller med suiter i Melaka med bedste værdi for pengene\nNr. 4 ud af 20 i Hoteller med suiter i Melaka med bedste værdi for pengene\nNr. 5 ud af 20 i Hoteller med suiter i Melaka med bedste værdi for pengene\nNr. 6 ud af 20 i Hoteller med suiter i Melaka med bedste værdi for pengene\nNr. 7 ud af 20 i Hoteller med suiter i Melaka med bedste værdi for pengene\nNr. 8 ud af 20 i Hoteller med suiter i Melaka med bedste værdi for pengene\nNr. 9 ud af 20 i Hoteller med suiter i Melaka med bedste værdi for pengene\nNr. 10 ud af 20 i Hoteller med suiter i Melaka med bedste værdi for pengene\nNr. 11 ud af 20 i Hoteller med suiter i Melaka med bedste værdi for pengene\nNr. 12 ud af 20 i Hoteller med suiter i Melaka med bedste værdi for pengene\nNr. 13 ud af 20 i Hoteller med suiter i Melaka med bedste værdi for pengene\nNr. 14 ud af 20 i Hoteller med suiter i Melaka med bedste værdi for pengene\nNr. 15 ud af 20 i Hoteller med suiter i Melaka med bedste værdi for pengene\nNr. 16 ud af 20 i Hoteller med suiter i Melaka med bedste værdi for pengene\nNr. 17 ud af 20 i Hoteller med suiter i Melaka med bedste værdi for pengene\nNr. 18 ud af 20 i Hoteller med suiter i Melaka med bedste værdi for pengene\nNr. 19 ud af 20 i Hoteller med suiter i Melaka med bedste værdi for pengene\nNr. 20 ud af 20 i Hoteller med suiter i Melaka med bedste værdi for pengene\nNr. 63 af 176 hoteller i Melaka


Criterion-tråden - Side 12 - DanskHjemmebioForum.dk\nDato og tid er tors maj 13, 2021 2:13\nSkriv nyt emne Svar på emne\t Side 12 af 12\n[ 178 indlæg ] Gå til side\tForegående 1 … 8 9 10 11 12\nIndlæg: søn dec 09, 2018 19:49\nZatoichi boksen kan fås til 22 pund hos Amazoin UK! Det er åbenbart IKKE en fejl.\nSelvfølglig er det en fejl at et netop udkommet bokssæt sættes til salg til en pris der er meget tæt på at være netop en tiendedel af retail prisen på £219,99\nMedmindre at amazon fra nu insisterer på at være en underskudsforretning\nIndlæg: søn dec 09, 2018 20:09\nDet ligner godt nok ikke Amazon at være SÅ længe om at rette en fejl.\nIndlæg: søn dec 09, 2018 20:18\nSå lad mig vende den om. Hvor meget tror du Amazon tjener på at sælge et £220 bokssæt, der netop er udkommet til £22 ?\nIndlæg: søn dec 09, 2018 23:36\nUndskyld. Du har ret. Jeg beklager fejlen og skal fremover forsøge at gøre det bedre. Jeg håber at andre brugere her på DAHF kan tilgive mig.\nIndlæg: søn dec 09, 2018 23:55\nDer er vist ingen grund til at blive fornærmet, men dig om det.\nIndlæg: man dec 10, 2018 15:05\nSå fik de rettet den til 80 pund - hvilket stadig er en fantastisk pris for så mange film.\nAt filmene så føles en tand ensformige når man har set en 10-20 stykker, det er så en anden sag.\nIndlæg: man dec 10, 2018 15:19\nJa, det er så det næste. Hvor mange Zatoichi-film orker man at se? Det er en cool pris for boksen, men jeg ved ikke, om jeg holder fast i den. Tror ikke, at jeg nogensinde vil tage mig sammen til at se mere end 4-5 af dem.\nIndlæg: man dec 10, 2018 15:27\nAmazon.co.uk har helt fjernet muligheden for at købe den fra dem, det er kun tredjepart sælgere der har den til salg nu, så mon ikke de er ved at finde ud af hvad de skal gøre ved os få tusinde der nåede at bestille den Jeg håber de lader dem slippe igennem, men tvivler godtnok meget. Hvis man synes £80 er for meget, får man det ikke meget bedre når den er rigtig tilbage igen til de £150 som den lader til at koste alle andre steder, og som den også stod til hos amazon for en uge siden.\nIndlæg: man dec 10, 2018 15:55\nAmazon plejer at opfylde selv de mest tossede "tilbud", så nu må vi se. Hvis ikke, så går det nok.\nTjah, hvor mange Bergman film orker man at se? Til den pris virker det stadig som en deal hvis man får set 5 af dem, og så kan man jo altid sælge den videre, sikkert til samme eller højere pris end den er købt.\nJeg regner ikke med at få set dem alle indenfor en overskuelig fremtid overhovedet, men man kan jo tage dem stille og roligt, ligesom jeg synes man gør med de fleste boxset af den slags\nIndlæg: man dec 10, 2018 16:01\nTjah, hvor mange Bergman film orker man at se?\nHehe, selv om Bergman nok er lig grå, svensk melankoli tænker jeg, at der alligevel er noget mere variation i hans film. Men ja, man kan selvfølgelig sælge videre på et tidspunk\nIndlæg: man dec 10, 2018 16:04\nDet har taget mig fire år at se de første 17...\nOg, ja, der er helt bestemt mere variation i Bergman bokssættet.\nIndlæg: ons jan 02, 2019 16:52\nAmazon plejer at opfylde selv de mest tossede "tilbud"\nMin er blevet annulleret af amazon nu. Kan være der er nogen der er heldigere end mig\nFik dog en £5 voucher for ulejligheden kan jeg se. Wipieee....\nIndlæg: tors jan 03, 2019 20:32\nDet samme med min - fint med voucheren syntes jeg forventede heller ikke at få den, så må nøjes med min Animeigo DVD box.


Træning og energi - Alt i udstyr til din cykeltræning\nKategorier under Træning og energi:\nGrunden til det er vigtigt at du køber og benytter energiprodukter når du træner, er at kroppen skal have noget at arbejde med hele vejen igennem. Hvis du ikke bruger energi kan du komme ud for at kroppens energidepoter bliver tømt, og herefter vil ens træning føles fuldstændig umulig og uoverkommelig. Der er mange forskellige former for energi, og det hele handler om hvad du vil med din træning og hvad det er du mangler når du er ude og cykle. Vi har et bredt udvalg af energi og protein som du kan se hvis du klikker dig videre ind på energi.\nDer er et hav af træningsudstyr som du kan benytte, både hvis du gerne vil kunne se dine ruter når du har været ude og cykle, eller hvis du ønsker at bruge din cykel indenfor i vinterperioden. Hometrainere er et rigtig godt bud på hvordan du holder din form ved lige, selvom det er dårligt vejr udenfor. Er du en cykelrytter som går op i din træning bør du have en cykelcomputer, som viser dig fx. hastighed, puls, distance osv. Det gør at du får meget mere ud af din træning. Derudover har vi også udstyr til spinning som fx. sko, klamper, pedaler osv.\nHerover kan du se alle de kategorier vi har indenfor træningsudstyr og energi. Når du klikker dig videre ind vil du kunne se flere underkategorier hvor du kan vælge lige præcis hvad du ønsker. Vi dækker bredt indenfor cykling, træning, hometrainere og udstyr til spinning.


Lange videregående uddannelser - Dansk Industri\nI Danmark skal vi investere mere i de videregående uddannelser, så de studerende møder den højest mulige kvalitet. Kvalitetsforbedringer kan eksempelvis finansieres ved at omlægge SU’en. Det er afgørende, at de videregående uddannelser er relevante for samfundet. Derfor skal vi optage en større andel af de studerende på fagområder, hvor virksomhederne mangler arbejdskraft.\nUndersøgelser peger på, at kvaliteten af de videregående uddannelser er for lav. Derfor skal vi sætte politiske mål for, hvordan kvaliteten bliver bedre. Et sted at starte er bevillingerne, der desværre falder år for år. Når vi kommer til 2020, vil bevillingerne pr. studerende på unvisersitetsuddannelserne være 20 pct. lavere, end de var i 2010. Investeringerne bør i stedet være højere.\nUddan til arbejdsmarkedets behov\nVi skal også kigge på optaget til uddannelserne. Det er skævt i forhold til arbejdsmarkedets behov. Dimensioneringsmodellen, som tilpasser antallet af studiepladser i forhold til arbejdsmarkedet, bør fastholdes og udbygges. Optagelsessystemet skal samtidigt sikre, at vi får velkvalificerede studerende – eksempelvis gennem højere adgangskrav til bestemte fag og optagelsesprøver.\nVirksomhederne skal have adgang til højtkvalificerede medarbejdere i hele landet. Men den regionale fordeling af uddannelserne må ikke ske på bekostning af kvaliteten. Særligt universiteterne har behov for højt specialiserede miljøer.\nVi skal sikre gode overgange fra uddannelse til arbejdsmarked. Derfor står DI bag erhvervskandidatuddannelsen, hvor de studerende kan kombinere uddannelse og arbejde. Praktik og projektorienterede forløb bør også styrkes, lige som bacheloruddannelser på relevante områder skal give bedre adgang til arbejdsmarkedet.\nUddannelser i international konkurrence\nUndervisningssproget på uddannelserne skal passe til fremtidens internationale arbejdsmiljøer. Det er derfor vigtigt, at der både udbydes uddannelser på dansk og engelsk. Engelsksprogede uddannelser giver samtidig mulighed for, at vi kan optage internationale studerende og deltage i udvekslingsprogrammer.\nOptaget af internationale studerende skal målrettes de uddannelser, hvor de studerende bliver i Danmark efterfølgende. Derudover skal der arbejdes for, at flere udenlandske studerende bliver i Danmark efter endt uddannelse.\nHæv kvaliteten med eliteuddannelser og landsdækkende censorkorps\nAlle studerende skal kunne udnytte deres potentiale, og vi skal kunne tiltrække de dygtigste studerende fra udlandet. Derfor skal vi fremme eliteuddannelser på universiteterne.\nVi skal bruge censorsystemet mere aktivt til at øge kvaliteten i uddannelserne. Eksempelvis gennem systematisk ekstern censur og et reelt landsdækkende censorkorps.\n03.11.17 • Analyse\n06.11.17 • Nyheder


Gratis parkering er ikke en løsning | jv.dk\n23 jan. 2019 kl. 11:46\nLæserbrev: I SF vil vi gerne midtbyen, men at gøre parkeringspladserne gratis bliver de ikke mere tilgængelige af. Derfor har vi stemt nej til dette forslag.\nVi vil hellere bruger parkeringsindtægterne på at udvikle en god midtby.\nDer skal være nogle gode rammer for midtbyen. Dem skal vi som politikere være med til at skabe. Her har vi i SF bl.a. ønsket legepladser, så det bliver lettere at have børnene med og grønne oaser, hvor byen tilbyder en ramme at puste ud i. Her vil den nu nedsatte Taske Force gruppe også komme med bud på, hvad der skal til.\nDerudover skal byen have et godt og spændende udbud af butikker og arrangementer. Det synes jeg i høj grad findes. Der er kulturnat, julemand, light festival og mange andre gode arrangementer samt caféer og butikker, som formår at give en super god service.\nBogen har været dømt død og borte mange gange, men alligevel oplever bogsalget fornyet fremgang. Sådan håber jeg, det også vil gå vores midtby. Vores midtby er ikke mere levende, end vi selv gør den til, og hermed skal lyde en opfordring til at vi alle er med til at løfte den, så vi også har en velfungerende midtby i fremtiden.


Tilpasset parkering Masser af sensorer Leverandører & Fabrikanter & Fabrik - Engrospris - Wanbo\n● Indstilling af 8 niveauer opfylder forskellige tekniske installationsmiljøer. ● Forskellige kombinerede dømmemoduser anvendes til modtagekredsløbet for at forbedre enhedens anti-interferens og detekteringsstabilitet; ● Med avanceret intelligent studie-type anti-interferens algoritme, ...\n● Indstilling af 8 niveauer opfylder forskellige tekniske installationsmiljøer.\n● Forskellige kombinerede dømmemoduser anvendes til modtagekredsløbet for at forbedre enhedens anti-interferens og detekteringsstabilitet;\nHot Tags: parkeringspladser sensor, leverandører, fabrikanter, fabrik, engros, tilpasset, rabat, pris\nLED Display i Parkeringsvejledning


→ Køb Fryseposer Rul-let 2l 15x35cm m/skrivefelt 30ps/rl – 218 kr.\nFryseposer Rul-let 2l 15x35cm m/skrivefelt 30ps/rl\nNavn: Fryseposer Rul-let 2l 15x35cm m/skrivefelt 30ps/rl\nEn hel del online virksomheder tildeler nu om dage en lang række forskellige muligheder for fragt. En af de mest almindelige er i øjeblikket at få sendt til en pakkeshop, hvor det er muligt at hente de bestilte varer når det passer ind i din kalender. Leveringsmetoden er altså særligt simpel, samt endda også den billigste leveringsform ved køb af Fryseposer Rul-let 2l 15x35cm m/skrivefelt 30ps/rl.\nDu kan på samme måde vælge at få varerne sendt hjem til dig selv eller ud på dit arbejde. Fragtløsningen viser sig typisk en sjat mindre prisbillig, men til gengæld særligt gnidningsløs. Den mest letkøbte slags levering vil dog altid vise sig at være at du selv henter varerne, men det beroer på at du er i nærheden af e-shoppens hjemsted.\nAntal dages levering på Emballage / Fødevareemballage / Poser / Plastposer / Fryseposer er jo særligt vital forudsat man har behov for varerne om et øjeblik, og i det øjemed er det naturligvis relevant at vi ser den anslåede leveringsdato for det respektive produkt.\nEn del butikker på nettet yder levering på næstkommende hverdag på masser af varer, eksempelvis Fryseposer Rul-let 2l 15x35cm m/skrivefelt 30ps/rl, som imidlertid er påkrævet at ordren lægges inden et fastsat tidspunkt, så at de har udsigt til at kunne nå at få de nye varer skippet afsted forinden lagermedarbejderne har fri.\nNogle få online varehuse byder på gratis levering, men undertiden kun ifald du shopper for et fastsat beløb. Alternativt kunne du udse dig den prisbilligste leveringsudgave, som typisk – uanset om du befinder sig ved Viborg, Middelfart eller Hammel – er at få fragtfirmaet til at køre din bestilling til et afhentningssted.\nDet er i dag vældig praktisk for købere at sammenligne priser (via fx PriceRunner) i blandt flere e-shops, og følgelig har de fleste e-forhandlere ikke kunne lade være med at formindske salgsværdien på deres varer – til juniorer, og endvidere også til mænd og kvinder – markant, og endda nogle gange sikre gratis levering.\nDet kan til hver en tid blive lønnende at analysere nogle forskellige outlets på nettet efter tilbud på Fryseposer Rul-let 2l 15x35cm m/skrivefelt 30ps/rl inden du bestiller, således at du er garanteret at skaffe sig den mest betalelige pris.\nDu skal trods alt ikke overse, at ifald en e-shop forhandler varer til en pris der virker utrolig god, så burde det for det meste være et signal om en uægte e-forretning. Køb med betalingskort er ikke desto mindre omfattet af et regulativ, der begunstiger dig som køber imod falske e-shops.\nGenerelt anbefaler vi kortbetalinger eller mobilbetaling. Alternativt kan du drage nytte af en afbetalingsordning som fx ViaBill, såfremt du higer efter at afdrage beløbet over et længere tidsrum.\nFør folk bestiller på en butik på nettet bør man altid kigge på forhandlerens betingelser, men det er naturligvis ikke særlig spændende.\nEt nemmere alternativ kan derfor være at se hvorvidt internet forhandleren er medlem af e-mærket, hvilket almindeligvis er et tegn på at e-butikken forsvarer de danske love, tillige med at e-forretningen rutinemæssigt besigtiges af jurister der har meget erfaring med de gældende bestemmelser. Dette er en god chance for en håndsrækning, ifald du forvoldes udfordringer ved dit indkøb.\nDertil anbefaler vi at man er på vagt for de væsentligste reglementer der gælder for transaktionen, for eksempel den byttepolitik online webshoppen lover. I den relation er det ligeledes essesentielt, at man når som helst opbevarer sin e-mail kvittering, således man senere vil kunne vidne om handlen af Fryseposer Rul-let 2l 15x35cm m/skrivefelt 30ps/rl, om man leder efter et produkt til en dame eller herre.\nTrustpilot resulterer i rigtig habile løsninger til at eksaminere en længere række eksisterende kunders erfaringer og på grund af dette er det prisværdigt, at du betragter e-forhandlerens kritik af Fryseposer Rul-let 2l 15x35cm m/skrivefelt 30ps/rl inden du køber.\nFacebook leverer desuden super fortræffelige metoder til at få en idé om netshoppens popularitet. Tilmed møder vi endda internet shops hvor folk kan levere en anmeldelse af virksomhedens service, som på samme måde kan tages i brug til afvejning af kundetilfredsheden.\nVores side er finansieret af reklamer. Vi hjælper et hold af netbutikker da vi markedsfører virksomhedernes produkter, og opnår provision i tilfælde af at en bruger fra vores hjemmeside realiserer en bestilling.\nOplysninger vedrørende varer og shops på nettet i Danmark opdateres hele tiden, men vi kan desværre ikke garantere imod modifikationer der kan være realiseret siden vi sidste gang opdaterede vores informationer.


Lokalitet:\t Sønder Harritslev, Hjørring, Danmark\nDato:\t 3. juni 2012\nBillede info:\t Overraskende sad der pludselig en Gråmåge i majsmarken nord for byen, sammen med nogen få Sølvmåger.\nGråmågen må vel være en 2cy.\nUploadet den:\t 4. juni 2012\nHits:\t Billedet har været vist 2336 gange.\nDK List Ranking:\t Set af 1226 ud af totalt 1462 personer!\nRasmus Strack skriver mandag 4. juni 2012 kl. 08.22\nnogen Gråmåge er det ikke, bemærk de mørke svingfjer. En meget lys Sølvmåge må være et bud.\nThomas Varto Nielsen skriver mandag 4. juni 2012 kl. 11.33\nRasmus har helt ret - det er en lys Sølvmåge.\nJeg håber i hvert fald meget det er en Sølvmåge, for jeg så en helt magen til på Møn i forgårs og den kom i bogen som Sølvmåge...\nJeg studsede dog noget over den og tog selvfølgelig et par billeder - men de blev ikke nær så gode som dine :-)\nNis Lundmark Jensen skriver mandag 4. juni 2012 kl. 12.45\nEnig, ikke Gråmåge. Men hvordan kan i udelukke Viking Gull ? Fuglen har jo trods alt et næb der ligner en Gråmåges, og er meget lys af en Sølvmåge at være...\nKlaus Malling Olsen skriver mandag 4. juni 2012 kl. 13.01\n9s fremfører en interessant teori. "Viking Gull" er betegnelsen for hybrider mellem Sølvmåge og Gråmåge, og tidligere på året er en sådan dokumenteret fra Møen (i februar - foto her på Netfugl).\nMange 2K Sølvmåger er så nedslidte, at de næsten taber alle deres tegninger på denne tid af året. Det kan væretilfældet her, men næbbet forvirrer, da det er meget sjældent, at Sølvmåger, får et så tydeligt "tændstiksnæb"som her. Ud ra de fotos, der er tilgængelige, står mulighederne i det mindste åbne, selvom jeg nok mest tror på en Sølvmåge med afvigende næbtegning, da detaljer som håndsvingfjer nu ser ganske mørke ud.\nSten Nielsen skriver mandag 4. juni 2012 kl. 13.01\n8. Maj obsede Boris Schönfeldt og jeg en tilsvarende fugl - måske samme? - på Skagen Havn.\nSpecielt studsede vi over Gråmåge-næbtegningerne.\nVi tog desværre ingen fotos og grundet manglende erfaring med arten,kom den i bogen som ubestemt.\n10 meter derfra havde vi en "ægte" Gråmåge 2K til sammenligning.\nSten Nielsen skriver mandag 4. juni 2012 kl. 13.25\nSå kom jeg da liiige i tanke om at Boris tog nogle skud af "vores" Larus Sp. fra Skagen Havn., hvor den står i samme felt som Gråmåge 2K.\nDem vil jeg prøve at finde frem til.\nJakob Engelhard skriver tirsdag 5. juni 2012 kl. 16.07\nHer er samme type fra Skagen Havn 25/5 2012.Skagenfuglen har dog et lidt kraftigere næb.\nHans Henrik Larsen skriver onsdag 6. juni 2012 kl. 21.13\nMange tak for jeres mange fine indput til dette billede.\nJer regnede med at de lidt mørkere svingfjer var noget optisk bedrag, og det var ikke noget jeg lagde mærke til i felten.\nI felten lagde jeg mærke til det det store "Tændstiksnæb" og Mågen virkede lidt større end de Sølvmåger den var i følge med.\nNis Lundmark Jensen skriver onsdag 6. juni 2012 kl. 21.45\nSer man på dit andet billede af fuglen, synes det også svært at erkende andet end relativt lyse håndsvingfjer. Jeg tror derfor også på lidt optisk forstærket indtryk af mørke hsf på dette her billede..\nDet kunne være fint, hvis nogle kunne linke til lignende tændstiknæb tilhørende "ren" Sølvmåge...\nJan Jörgensen skriver onsdag 6. juni 2012 kl. 22.51\nKanske inte en 'tändstiksnäbb' och inte motsvarande dräkt men en nog så god näbb hos ett par stycken här\nOle Zoltan Göller skriver torsdag 7. juni 2012 kl. 12.18\nHer er endnu et eksempel_\nHans Henrik Larsen skriver torsdag 14. juni 2012 kl. 17.51\nDa der ikke er kommet flere kommentarer omkring Viking Gull/Sølvmåge og der er rimelig stor enighed om at det er en afvigende Sølvmåge, må det vist være mest rigtigt at billedet bliver flyttet over under Sølvmåge, og der under titel står tvivl om bestemmelse.


Homøopatisk medicin – Lindskinesiologi\nIgennem min søgning om komplementære behandlingsformer er jeg også stødt ind i homøopatisk medicin. Måske har mange af jer, der læser dette blogindlæg, det lidt ligesom jeg havde det, da jeg for første gang stod overfor dette nye område, homøopatisk medicin.\nMin nysgerrighed var i hvert fald vakt, for hvad er homøopatisk medicin egentlig for en størrelse? Formålet med dette blogindlæg er derfor at dele min viden om homøopatisk medicin med jer.\nFor mange år siden stod jeg, ligesom så mange andre unge mennesker og skulle beslutte, hvilken uddannelse og i hvilken retning jeg skulle i mit liv rent arbejdsmæssigt. Min mor var indenfor det sundhedsfaglige/alternative felt og min far indenfor det finansielle/økonomiske faglige felt baseret på undervisning. I begyndelsen af 80´erne, hvor beslutningen skulle træffes, var de komplementære behandlinger relativ ukendte.\nKiropraktikken havde vist fået lidt fodfæste, men var stadig omgærdet af mystik, zone- og akupunktur var ved at blive lidt udbredt. Kinesiologien var også i sin vorden. Læs også: Hvad er homøopati?\nAnvendelsen af homøopatisk medicin var udbredt i Tyskland, Frankrig og England som de nærmeste lande, der tilbød uddannelse til Homøopat. Da jeg ikke selv – på det tidspunkt – synes, at jeg var nogen sprogørn, så faldt det til jorden og kursen mod den finansielle verden blev sat.\nHeldigvis er det aldrig for sent at skifte kurs, det kræver blot, at du er i live og har en interesse i ændring af livsbane.\nI de sidste mange år, er min nysgerrighed mod alternative behandlingsformer blevet vakt, måske også i takt med at jeg er blevet ældre og har fået tilranet mig nogle somatiske lidelser, som den etablerede lægevidenskab har stået lidt uforstående overfor og ikke har kunnet hjælpe med, hvor meget de end gerne har villet det.\nHomøopatisk medicin indeholder meget lidt eller slet intet stof, derfor tror mange at det ikke virker, da det må være meget mildt. Den tyske læge Samuel Christian Hahnemann, der er homøopatiens fader, konkluderer, at de homøopatiske midler virker meget kraftigere end de naturligt forekommende sygdomsfremkaldende faktorer, hvorfor han mener, at det rent faktisk også er et faktum, at det er muligt at helbrede kroniske lidelser med homøopatisk medicin.\nDa den tyske læge Samuel Christian Hahnemann er i undersøgelsesfasen (for over 200 år siden) af forskellig homøopatisk medicin, bliver homøopatisk medicin givet til sunde raske forsøgspersoner, hvorved de fik symptomer mangen til dem, det homøopatiske lægemiddel skulle virke imod. Kroppens immunforsvar overvinder mange af de sygdomsfremkaldende faktorer, hvorfor det er nærliggende at kunne konkludere at de homøopatiske lægemidler virker stærkere end de naturlige sygdomsfremkaldende faktorer. Det homøopatiske medicinske system ser dagens lys.\nHomøopatisk lægemiddel virker ind på celleniveau, den sender signaler til kroppen og helingsprocessen påbegyndes. Det er lidt som i Kinesiologi, hvor du, hvis du har en ”pære” der lyser mindre end den skal, kan trykke på tilknyttede akupressur punkter, hvorefter den lyser, som den skal (meget forenklet sagt).\nIndenfor homøopatisk medicin skelnes mellem høje og lave potenser. Homøopatisk medicin med høje potenser indeholder overhovedet ikke noget stof, det er fortyndet i en uendelighed og Homøopatisk medicin med lave potenser indeholder lidt stof. Præparaterne med de lave frekvenser er også fortyndet og banket, men er ikke så fortyndet som dem med de høje potenser.\nHahnemann opløste en del af udgangsmaterialet i 100 dele af en blanding af vand og sprit. Sprit konserverer som bekendt vand. Herefter blev det banket mod et underlag for derefter igen af blive fortyndet 100 gange. Han havde ofte fortyndet det op til 30 gange. Potenseringsprocessen kan fortsætte i det uendelige uden, at det homøopatiske middel mister sin effektivitet.\nHerudover er der noget, der hedder LM potensering, der skiller sig ud fra de førnævnte høj og lav potenser, idet fortyndingstrinet er så højt som 50000. Man kommer hurtigere frem til en høj potens homøopatisk medicin. Ved hjælp af potenseringsprocessen bevares den helbredende effekt. Det har vist sig, at kemiske stoffer som i upotenseret form ikke havde nogen helbredende virkning fik medicinske egenskaber ved potenseringen.\nNår man potenserer virus og bakterier op kaldes det nosoder, når du potenserer organer fra dyr, kaldes det organnosoder.\nDe lave potenserede homøopatiske lægemidler antages at have virkning som plantemedicin og de sælges i stor stil som homøopatisk medicin i helsekostforretninger mv. Det den enkelte person har brug for er et eller få produkter, der passer til den enkelte. Der findes også blandingspræparater i forretningerne, idet det er meget kompliceret at finde frem til det helt korrekte homøopatiske middel, men når et sådant produkt indtages, så kan det fremkalde symptomer som om du havde en given sygdom, eftersom homøopatisk medicin, der ikke passer nøjagtig til den enkelte fremkalder symptomer ifølge Similitetsprincippet.\nSimilitetsprincippet – den samme eller lignende sygdom – hvis sunde forsøgspersoner, indtager et homøopatisk middel vil de få en række forskellige mærkelige fornemmelser og symptomer, dels fysisk, dels psykisk.\nNår en homøopat har en klient i konsultationen, er det af yderste vigtighed at finde frem til et symptombillede, som kan fremkaldes af et bestemt homøopatisk middel. Dette middel vil være det korrekt til klienten.\nSelve undersøgelsen har ikke til formål at give sygdommen et navn, men kun at finde det korrekte middel. Det var Hahnemann, der begyndte at foretage disse undersøgelser og sætte dem i system og hele den klassiske homøopati bygger på dette. Et enkelt homøopatisk lægemiddel kan ofte fremkalde mange tusinde forskellige symptomer og det kan være vanskeligt at holde rede på dem alle.\nAt forstå et sygdomsbillede er meget vigtigt, idet der skal være overensstemmelse mellem klientens symptomer og det homøopatiske lægemiddels symptomer. Som Hahnemann nævner som sin tredje hypotese om helbredelse, at det at kunne ramme sygdommens årsag gør, at homøopatien er overlegen i forhold til at helbrede kroniske sygdomme.\nVed indtagelse af et homøopatisk lægemiddel påføres klienten så at sige en art kunstig sygdom. Det kan måske lyde noget mærkeligt, at man kan fjerne en sygdom ved at påføre klienten en ny tilsvarende sygdom.\nEt homøopatisk middel har sin styrke fra den potensering, det har været igennem. Hahnemann og homøopaterne efter ham, mener at de forstyrrelser, der ligger til grund for sygdomme stammer fra processer i kroppen, der minder om de kunstige forstyrrelser, som homøopatiske midler fremkalder.\nAlle de symptomer en klient har, er i virkeligheden naturens sprog, hvormed kroppen udtrykker, at der er noget galt. Intet væv eller organ kan være angrebet uden et eller andet er kommet i uorden. Læs også: Oregano olie\nI mange butikker, der sælger helsekost, står der en del produkter, der indeholder planteudtræk, der har medicinske virkninger. Disse produkter kaldes naturmedicin.\nDenne form for naturmedicin er helt forskellig fra den homøopatiske medicin, idet produkterne med planteudtræk i lighed med almindelig medicin virker gennem sin kemiske sammensætning. Den homøopatiske medicin virker ved at sætte nogle helingsprocesser i gang ved at sende en form for signal til kroppens celler.\nDen konventionelle lægevidenskab kræver dobbeltblindforsøg for at anerkende en lægelig behandling.\nI Tyskland derimod fremgår det af retningslinjer fra det tyske sundhedsvæsen, at homøopatien ikke skal vurderes ud fra de samme principper som den konventionelle lægevidenskab, den skal vurderes ud fra specielle kriterier.\nDe patienter, der kommer i homøopatisk behandling har ikke kunnet behandles i det offentlige konventionelle lægesystem. Hvis de patienter kan behandles med homøopatisk medicin, så er det bevist, at homøopatien virker. I Tyskland er det muligt for en læge at tage en supplerende uddannelse til homøopat.\nUd fra en patients synsvinkel kan det virke underligt, at der ikke kan være et samarbejde mellem de konventionelle læger og komplementære behandlere, idet formålet med at behandle en patient må være at patienten enten får det meget bedre eller helt helbredes uden hensyn til den metode, der er valgt.\nLægestandens modvilje kan måske være meget nemt at forstå, idet de ikke har lært noget om de forskellige komplementære behandlingsformer i løbet af deres lange universitetsuddannelse.\nNår du ikke har en viden om området, er det måske det letteste at afvise den som ikke dokumenterbar i forhold til de anerkendte dobbeltblindforsøg indenfor den konventionelle lægeverden.\nEn anden tese kan være, at de ikke bryder sig om konkurrenter til de patienter, der er. Det er jeg dog ikke helt sikker på er den korrekte forklaring, selvom nogle fremhæver dette set i lyset af at det kun var læger, der måtte give akupunktur da akupunkturen holdt sit indtog i Danmark. I dag er der også andre end lægerne, der må give akupunktur.\nTilskud fra det offentlige og sundhedsforsikringer\nI dag kan du få tilskud fra det offentlige og sundhedsforsikringer til behandling hos zoneterapeuter og akupunktører, så meget har ændret sig de sidste mange år. Selvom der på det seneste har været lidt turbulens mellem læger og komplementære behandlere, hvilket er kommet til mit kendskab gennem omtale i pressen.\nDer er mange alvorligt og kronisk syge, der griber efter et halmstrå i iveren efter at blive rask, når alt andet ser ud til ikke at virke og kontakter alternative behandlere.\nMin personlige holdning og erfaring er, at når du først har fået en somatisk lidelse har den ofte været år undervejs, inden det er kommet til udtryk som sygdom.\nI mit tilfælde lyttede jeg ikke til min krops signaler, men fortsatte ufortrødent videre i samme spor år ud og år ind lige indtil den dag, kroppen bogstavelig talt sagde godt og grundigt fra. Bang, så lå jeg der – sat helt ud af spillet – set i bakspejlet var jeg godt klar over, at jeg ikke behandlede mig selv særlig godt ved blot at negligere kroppens signaler og dem var der rigtig mange af.\nNår det så er sagt, ville jeg gerne have haft muligheden for at kunne tale med min læge om mulige alternative tilgange til lindring af mine lidelser. Min holdning er, at når kroppen kan finde ud af at blive syg, så kan den også finde ud af at blive rask igen eller i det mindste at få det bedre, så livet igen kan leves om end ikke helt som før, så alligevel på en rimelig ok måde.


Psykologer tæt på Forum St. | PJKP\nPsykologer tæt på Forum St.\nPsykologerne Johansen & Kristoffersen tilbyder evidensbaserede undersøgelser og kognitiv adfærdsterapi ved psykologpraksissen, som er nem at ankomme til fra Forum St. Her holder vi til i dejlige, centrale lokaler på Frederiksberg, Solbjergvej 3, 5. sal, 2000 lige overfor Frederiksberg Centeret og Frederiksberg Metro Station.\nSe herunder hvordan du bedst ankommer til praksissen fra Forum.\nFra Forum St. er der rig mulighed for at komme til praksissen med offentlig transport. Metrolinje M1 og M2 mod Vanløse St. afgår ca. hvert 2. minut med kun et stop til praksissen. Metroen stopper ved Frederiksberg St, hvorfra der kun er 1 minuts gang til praksissen, som har placering 50 meter fra metrostationen.


Spil Casino Hold'em med en progressiv jackpot hos Unibet Casino\nLive Casino - Casino Hold'em\nDen svenske spiludvikler Evolution Gaming er blevet kendt for at skabe strålende live casino-spil, og de streamer i HD-kvalitet fra studier rundt omkring i Europa. Med flere VIP-borde og unikke fortolkninger af forskellige casino-klassikere tilbyder Evolution Gaming nogle af de bedste live casino-spil på markedet.\nMed Casino Hold’em har de rettet fokus mod pokerentusiasterne, som samtidig virkelig værdsætter et strømlinet casino-spil. Ganske som forventet er atmosfæren hyggelig, og ligesom i alle de andre spil fra Evolution Gaming er der kompetente dealere på plads, og de sørger for, at spillet kører hurtigt og upåklageligt.\nCasino Hold’em fungerer i øvrigt perfekt på både computere, tablets og mobiltelefoner, og det er helt sikkert værd at nævne, den progressive Jumbo 7-jackpot kan stige til svimlende beløber!\nSpilmekanik i Casino Hold’em\nDette spil er en nyfortolkning af det klassiske Texos Hold’em, hvilket betyder, at du spiller mod dealeren i stedet for mod andre pokerspillere. Derfor kan så mange spillere som overhovedet muligt deltage i hver runde af spillet.\nCasino Hold’em handler om at skabe en så god pokerhånd som muligt med fem kort. Når du placerer din indsats, modtager du og dealeren to kort hver. Dine kort er synlige, men det er dealerens kort ikke. Herefter trækker dealeren tre fælleskast, som alle kan se. Nu skal så vælge, om du vil kalde eller folde.\nVælger du ikke at kalde, mister du din indsats, men alle dine sideindsatser bliver på bordet. Herefter trækker dealeren yderligere to fælleskort, som også bliver kaldt for turn og river. Nu er alle fem fælleskort på bordet, og dem kan du bruge til at skabe den bedst mulige hånd. Til sidst viser dealeren sine kort, og personen med den bedste hånd vinder.\nLæg en sideindsats og vind jackpotten\nDet der virkelig gør spillet specielt er den progressive Jumbo 7-jackpot. For at deltage i og konkurrere om jackpotten skal du tilføje en sideindsats. Personen som ender med at få en straigt flush bestående af syv kort vinder jackpotten. Der er dog også mindre jackpots på spil såsom en straight flush bestående af seks kort.\nEftersom jackpotten er progressiv, fortsætter den med at vokse for hver spilrunde, indtil den bliver vundet. Det holder selvfølgelig spændingen helt i top, når man spiller Casino Hold’em!\nHvis du vil have en perfekt blanding af poker- og casino-spil, er du kommet til det helt rette sted.


Sådan vises CSV-filer med Unicode UTF-8-kodning i Excel - WebSetNet\nSådan vises CSV-filer med Unicode UTF-8-kodning i Excel\nCSV, kommaseparerede værdier, er et fælles format, når du gemmer oplysninger i en tabelformular. I modsætning til indfødte Excel-format er det cross-platform og kræver ingen speciel software til at læse indholdet. Du kan slippe en . CSV fil i en teksteditor og vil stadig være læselig. Ethvert indhold adskilt af komma kan blive til a . CSV fil.\nSom standard, hvis du har installeret Excel, . CSV filen vil indlæses ligesom enhver anden Excel-regneark. Forskellen er, du får ikke rigeligt indhold, og Excel vil ikke automatisk registrere, hvis en given .csv-fil er kodet i Unicode UTF-8. Det betyder, at en .csv-fil kodet i Unicode Excel ikke vil kunne vise teksten korrekt, når den første gang blev åbnet som nedenfor.\nFix Unicode CSV-filen ved at importere data fra tekst\nDet ville være rart, hvis Microsoft faktisk implementerer Excel til automatisk at registrere Unicode og tænde kodningen, når du læser en .csv-fil. Desværre er Excel dumt, og det analyserer bare hvad du giver som et ASCII-format.\nMen der er en løsning, du kan bruge til at gøre Excel til at afkode Unicode CSV-filen korrekt.\nFørst skal du gå til data > Fra tekst at starte en tekstimportguide.\nVælg nu fil oprindelsen for at vælge "65001: Unicode (UTF-8)", Dette vil gøre din CSV-fil til noget, der er læseligt. Også mens vi er her, vælg "Afgrensede", så vi kan fortælle Excel at bruge komma som separator.\nI tekstimportguiden anden trin skal du vælge Komma. Nu skal du se fra data previewen alt er korrekt justeret i sin egen kolonne.\nKlik nu på Næste for at afslutte guiden.\nVi ønsker at starte Importer data fra øverste venstre hjørne af arket. Klik på OK, og du skal kunne se alle dine CSV Unicode-tegn komme tilbage til livet. Sørg nu for at gemme dit regneark igen i det indfødte Excel Workbook-format (.xlsx)\nSådan kan du konvertere og læse Unicode .csv til et Excel .xlsx format.\ntags:komma indhold CSV csv utf 8 excel excel 2016 læs csv som unicode excel utf-8 數據 filet Slå excel preview Unicode CSV-fil Unicode Excel


I nettets afkroge dyrker vrede mænd ekstreme holdninger. Vi kaster lys på onlinelivets mørke sider\nKom til temadage om vrede unge mænd på nettet\nI oktober og november afholder vi tre gratis temadage om vrede unge mænd på nettet for fagpersoner, der arbejder med børn og unge.\nHvad sker der på 4chan?\nInternetforummet 4Chan har i år været meget i vælten som arnested for en bølge af vrede og had fra unge mænd, som gør oprør mod ‘det etablerede’.\nI CfDP gør vi det, vi gør bedst – vi møder børn og unge i øjenhøjde over digitale emner – vi vil derfor i stedet stille skarpt på det had, som finder sted i online-arenaer.\nLæs mere om 4chan og de vrede unge.\nHar du brug for ekspertudtalelser eller andre input om radikalisering af børn og unge, så tøv ikke med at kontakte vores medarbejdere, der arbejder med emnet:\nStine er psykologisk konsulent og leder CfDP’s projekter om radikalisering på internettet.\nViden om Radikalisering\nVores seneste blogindlæg om radikalisering\nStine Helding Sørensen 27 jun, 2019\nStine Helding Sørensen 25 apr, 2019\nJonas Ravn 16 apr, 2019\nSe alle indlæg i kategorien Radikalisering


##### Dating ekspert quiz – Test din viden: Er du en vaskeægte Oscar-ekspert? - TV 2.\nMagtbalancen i Touren bliver ændret uden Froome, mener ekspert · 16x9. I 1927 blev et Magtbalancen i Touren bliver ændret uden Froome, mener ekspert dating ekspert quiz 16x9. Quiz: Ekspsrt godt har du fulgt med i Ex on The Beach Danmark? I nyhedsbrevet kan du finde artikler om underholdning, parforhold, dating, sundhed. Hvem vil være dating ekspert quiz - kan du mon svare rigtigt på de 18 qyiz We support our organisation with expert knowledge on issues related to loads, aerodynamics and control from feasibility and concept studies to.\nEksperter: Der mangler ikke hænder i sundhedsvæsenet.\nSom en dating ekspert, jeg se ruinerne af relationer som en journalist i. Landmanden Morten Larsen blev noget overrasket, da hans date. I mesterskabet kårer vi dagens skabsekspert, og vinderen få chancen for at gå videre til den eftertragtede torsdagsfinale i Lars Hjortshøjs sjove livsstilsquiz. Weekenden byder på VM i quiz. Nederst finder du et. I nyhedsbrevet kan du finde artikler om underholdning, parforhold, dating. Quiz: Hvor godt husker du 1. sæson af Sygeplejeskolen?\nMen er du så god en Tinka-ekspert, at du får en Tinka-førsteplads, Eskpert, Nille-tredjeplads dating ekspert quiz. Landmand - jorden rundt. Magtbalancen rkspert Touren bliver ændret uden Froome, mener ekspert · 16x. Du surfer rundt på de sociale medier og støder på en dating ekspert quiz, quiz eller test, der kræver, at du logger ind med dine Facebook-oplysninger.\nI nok synes ret godt om at udvide repertoiret med en quiz. Fra penisknogler til monogami - quiz med om dyrenes forplantning. Uanset hvad, vil du aldrig vide, hvor meget af en ekspert, du er for sikker, indtil du tager denne super sjov sex slang trivia quiz for at finde ud af.\nDating sites, der tilbyder sex uden forpligtelser, blomstrer op - også i Torah dating sites. Gæt hvilke udsagn Peter Ingemann har sagt. Skagen til Gedser. Vært: Karlo Staunskær. Der skal grines, quizzes og lyves, når dating ekspert quiz Lene Beier og danser Mie Moltke.\nHvilken elev siger de søde og opmuntrende ord til Lis, efter hun har været på date med en fyr, der kun datong i seng med hende? Ekstra Bladet vil have dig som EU-ekspert: Tag første del af vores quiz. Dating ekspert quiz et forhold skal være succesfuldt, så er det vigtigt, at man holder liv i det.\nPå date med et svin | PEK - Pranksters Elite Klub (7) · ULTRA NYT: Færre. Pelle-quiz. vindere får mulighed for at invitere på en romantisk date i biografen. I nyhedsbrevet kan du finde artikler om underholdning, parforhold, dating, sundhed, skønhed, dagens. Test din viden i vores store (og svære) Netflix-quiz. Er du en rigtig ekspert i tv-serier? Vi har lavet en quiz med 20 spørgsmål om den populære serie, og kun en ægte ekspert.\nTag den store landbrugsquiz her. Derfor taler Daniel Cesar med dating ekspert og sexolog Kirk. I nyhedsbrevet kan quuz finde artikler om underholdning, parforhold, dating, sundhed, skønhed.\nTem Frank Andersen er medieforsker og ekspert i netdating og sociale. Det hele dating ekspert quiz i mesterskabet med kåringen af ugens ultimative skabsekspert.\nPå dating-appen Tinder er det let ekpsert uforpligtende at udvælge og kontakte. Falske, udbredte dating Overbevisninger, der vil holde dig tilbage fra Kærlighed. Du kan se gode dating sites ireland fra dating ekspert quiz DR1, DR2, DR3, Quizz K, DR Ultra og DR Ramasjang.\nDating ekspert quiz. som Angry Birds, Wordfeud og Quiz Battle, jeg fordrev tiden med. Skagen til Gedser. Vært: Gitte Førby. Nu er der endnu en andlednning til at samles: En stor julequiz med spørgmål til både børn Landmand inviterer på romantisk date på den afrikanske savanne.\nLandmand inviterer på romantisk date på den afrikanske savanne. Tag den store Anders og Torben quiz. Tredje sæson af TV 2 PLAY-programmet Serieland har netop fået premiere. Tag quizzen og se, om du kunne klare dig på gården. I nyhedsbrevet kan du finde artikler om underholdning, parforhold, dating, sundhed, skønhed, dagens horoskop.\nTV-serien Venner eller kan det passe at Diana Ross synger om Anna Pihl? Når andre programmer begynder at ville bruge mig dating ekspert quiz dating-ekspert, er det vist. Fold ud. Nu har TV 2 ZULU udviklet datingprogrammet Klæd mig af, der tager. Så er det blevet tid til den sidste Anna Pihl quiz, og det er dermed din allersidste chance.\nLeder du efter dating sider med en stor brugerbase? Udvikling af quizopgaverne. Undervisnings-praksis konceptet sker i form af en digital quiz, hvor både det fagfaglige heraf har vi talt med Metropols interne digitaliserings ekspert Anders. Quizforside Mine quiz Finn det online dating Om startdating.\nPhillip samt indholdet i Dating ekspert quiz - og kan godt kaldes lidt af dating ekspert quiz ekspert datig. Ring på 70 20 20 20 og quiz med auiz programmets. Her skal han være vært på TV3s nye quiz-satsning Stjerner på væggen. Her styrer Hans Pilgaard Ekspert: Danskerne skal lære at pjække med god samvittighed.\nI dag ville Dirch Passer være fyldt 90 år. Advarsel: Quizzen kan give dig lyst til mere sukker og søde sager. Hvor finder jeg en kæreste, cougar dating danmark, dating på. Det store Krumme-quiz: Hvor meget husker du om familien krumme? Det kan du teste her, hvor der quizzes om den knuskaotiske familie, der består af krummemor. Quiz: Hvem er mest nøgen i Kurs mod fjerne kyster?\nQuiz Klarer du frst nr vil du sger. TV 2 Dating ekspert quiz. Landmand inviterer på romantisk date på den afrikanske savanne. DR har lavet en qkiz og en hjemmeside om Seniorsurf-dagen. Test din dating ekspert quiz om Disneyfilmene her - se, hvor mange rigtige du kan få i Womans quiz.\nDet undersøger TV 2s nye vidensquiz Er der en læge til stede?.\nOn January 4, 2020 / dating, ekspert, quiz / Leave a comment\nBedste online dating taglines\nSpeed dating über 60 ( 32 )\nDating fedme ( 91 )\nSe billigste The Ultimate Rock Quiz [DVD]  ➔ Laveste pris kr. ...\nGod fornøjelse! Landmand inviterer på romantisk date på den afrikanske savanne. ...\nMai Mercado håber, at dating-appen er vejen til dialog med unge, potentielle vælgere....\nMoogulabar on Sorte jødiske dating site\nKenos on Speed dating switzerland\nZolosho on Hvad er den bedste datingwebsted for 30-årige\nDet kan du kun finde ud af på én måde. Drinks-quiz for eksperter – kan du få alle 9 rigtige? ...\nTag den store Dicte-quiz her. 22. ...\nShazil on Er ron og sam stadig dating 2014\nBragal on Dating ioi\nDating eller venner med fordele quiz berømtheder, der er dating. Nedenfor har vores eksperter fundet de bedste og største dating sider og rangeret dem efter. Et af P3s mest populære programmer, hvor Quizmaster Kenneth K. Magtbalancen i Touren bliver ændret uden Froome, mener ekspert.\nPelle Hvenegaard-ekspert her på 2.dk!He. Se eller gense de fleste af DRs tv-programmer.\nSendt den 21. marts 2019 på TV 2 CHARLIE. Her viser vi anmeldelser fra vores medlemmer, ekspertanmeldelser fra uafhængige kilder og anmeldelser.\nPublication date: 2017. Document Version Undervisnings-praksis konceptet sker i form af en digital quiz, hvor både det fagfaglige og heraf har vi talt med Metropols interne digitaliserings ekspert Anders Sandborg Nielsen og påtænker at. Er du for eksempel ekspert i hindbærsnitter, ved du hvad isomalt er eller hvad et.\nKender du nok om skuespilleren til at få topkarakter i quizzen: Passer det? Udover det så handler ugens quiz om julemad, og hvem der bedst til det? To slukørede brødre måtte for nylig forlade TV2-quizzen Pengene på bordet uden en rød reje, da de svarede forkert på sidste spørgsmål, men. Her får I den store familie julequiz, hvor både store og små kan være med.\n© 2020\tHvordan Man Gør Det Bedste Ud Af Online Dating | Tempel universitet dating site | Designed with Speed dating begivenheder i sacramento ca


Socialdemokratisk folketingskandidat slået i ansigtet til demonstration | TV MIDTVEST\nSocialdemokratisk folketingskandidat slået i ansigtet til demonstration\nDemonstrationen ved Struer Rådhus i dag endte med en ubehagelig hændelse for den socialdemokratiske folketingskandidat.\nPalle Ravn havde en ubehagelig oplevelse til dagens demonstration. Foto: Sebastian Andreasen Rasch, TV MIDTVEST\n31. aug 2017, kl. 20:30 Bemærk: Artiklen er mere end 30 dage gammel\nPalle Lykke Ravn er her til aften meget chokeret, efter at han tidligere på dagen blev slået i ansigtet.\n- Vi havde haft demonstrationen, hvor jeg også tidligere havde holdt en tale. Alle var samlet, mens der blev talt. Pludselig er der en mand, der begynder at tale meget højt. Så jeg gik hen til ham for at fortælle ham om, hvad der skete, så han måske ville sænke stemmen, og det næste jeg husker er, at jeg ligger på jorden, fortæller den socialdemokratiske folketingskandidat, Palle Lykke Rasmussen.\nPolitiet bekræfter, at de var på stedet fire minutter senere og anholdt manden, som med det samme erkendte, at det var ham.\n- Manden, der slog, virkede forvirret og gentog sig selv nogle gange, fortæller Ole Henriksen fra Midt- og Vestjyllands Politi til TV MIDTVEST.\nHan fortæller, at det er en mand, der tidligere har haft problemer.\nIkke i forbindelse med demonstrationen\nDet var ikke på grund af Palle Lykke Ravns politiske arbejde, at han blev slået. Det fortæller politiet.\n- Det er rigtigt uheldigt for ham, der får et slag i ansigtet, for han ville bare gerne hjælpe. Problemet er bare, at det ænser den anden ikke. Han vidste ikke, hvem det var, han slog, fortæller Ole Henriksen.\nSlaget endte dog demonstrationen for Palle Lykke Ravn, da han blev nødt til at tage hjem og senere på skadestuen.\n- Jeg er bløder, så min første tanke var, om jeg havde fået en blødning. Jeg kunne mærke, der var noget galt, så jeg måtte skynde mig hjem for at få noget medicin, siger han.\nPå skadestuen fik han at vide, at han har fået en hjernerystelse, men han fortæller, at chokket næsten var det værste.\n- Det værste er næsten, at jeg var på det forkerte sted på det forkerte tidspunkt. Jeg var virkelig glad for den opbakning, som der var til demonstrationen, og så pludselig ud af den blå luft, så ligger man på jorden. Det er meget chokerende, og jeg skal lige have nogle dage til at sunde mig over det, uddyber ham.